﻿ Generalităţi despre Religie şi Spiritualitate Doctor în teologie Păştin Antoniu Cătălin Coordonator Pr.Prof.Univ.Dr.Dumitru Radu † -2012- Cuvânt înainte Pr.Prof.Univ.Dr. Dumitru Radu Pr.Prof.Univ.Dr. Emilian Cornitescu După o privire generală sintetică asupra Bisericii noastre în epoca nefericită a comunismului din ţara noastră (p.13-14), autorul încearcă o definire a Religiei creştine în general, a relaţiei ei cu societatea şi cu lumea întreagă, continuând cu definirea religiozităţii şi a spiritualităţii, reţinând elementele principale ale spiritualităţii creştine în general şi ortodoxe în special. În continuare prezintă într-o sinteză, felurile spiritualităţii creştine apusene: romano-catolică, protestantă şi anglicană, reţinând corect şi bogat în toate, specificul fiecăreia, în funcţie de doctrină şi de relaţia Bisericii cu societatea şi cu creaţia întreagă(p.37-60). Religia şi spiritualitatea sunt două noţiuni şi realităţi ce se implică reciproc şi se adâncesc reciproc, în relaţia omului cu Dumnezeu, şi anume în relaţia de comuniune a omului cu Dumnezeu în marea comuniune a Bisericii lui Hristos. Religiozitatea implică pe Dumnezeu în viaţa şi chiar în gândirea omului credincios, dar, chiar şi în comportarea omului cu sine însuşi, ca omul care este creat de Dumnezeu Însuşi după chipul şi spre asemănarea tot mai mare cu El, în comuniunea la care este chemat ontologic(Fac. 1, 26-29). Autorul lucrării de faţă a surprins şi reţinut multe elemente ale religiei, religiozităţii creştinului, legate de cunoaşterea lui Dumnezeu şi de trăirea în comuniune cu El, care intră în noţiunea de spiritualitate religioasă. Dar există şi o spiritualitate filosofică şi o nouă spiritualitate filosofică de care vorbeşte şi Mircea Vulcănescu, ca dimensiune românească a existenţei, de care vorbeşte şi filozoful Constantin Noica(în vol. Mircea Vulcănescu, Pentru o nouă spiritualitate filozofică, Edit. Eminescu, 1992). Există o spiritualitate filozofică care ar vrea să se substituie spiritualităţii religioase în general şi creştine în special. Autorul lucrării de faţă a surprins totuşi o serie de elemente ale spiritualităţii religioase în general şi creştin-ortodoxe în special care ar mai trebui revăzute în expunerea lucrării sale, vizavi, de spiritualitatea apuseană romano-catolică şi protestantă, şi chiar sectară(cf. p. 13-60). Primul capitol din tratare, aşa cum este formulat, şi dezvoltat în cele 4 subcapitole, ultimul având chiar 4 subdiviziuni, pare o Introducere mai dezvoltată despre "cunoştinţe generale despre religie şi spiritualitate" (p.13-60). Religia este legătura omului cu Dumnezeu care îi descoperă creaţia din nimic, aşa cum reiese din referatul biblic nemenţionat şi pentru a motiva scripturistic această realitate, se citează dintr-o carte necanonică-anaghinoscomena (II Macabei 7, 28, p.16). Precizarea că religia este viaţă devine ca un dicton pentru a o înţelege corect. La începutul primului capitol, se vorbeşte nu numai de religie, ci şi de reliogiozitate, insuficient abordată şi neclaritate în a înţelege această situaţie. Trebuie să deduci că prin virtute şi cultură religiozitatea. Despre izvorul virtuţilor în iubire se repetă de două ori texte care nu confirmă ceea ce se susţine (Ioan 14, 6; Matei 15, 21; Efeseni 4, 25, p.22, 24). Dacă se folosesc prescurtări ale cărţilor Sf. Scripturi, atunci trebuie ataşată la proiect şi o listă de abrevieri care lipseşte. Nu acelaşi lucru se poate spune de spiritualitate şi felurile ei, din punct de vedere interconfesional. Precizarea că entuziasmul teologilor creştini avea relaţie cu demonii păgânilor este neverificată istoric şi imposibil de acceptat că un creştin era de acord cu credinţa idolatră care nu are nici o legătură cu trăirea lui în duhul treimic (p.27). Un lucru bun şi practic pentru a urmării părţile principale din teză este sublinierea locurilor mai deosebite, conţinutul lor respectând normele legale de elaborare ştiinţifică şi exprimare clară a materialului. În creştinism se găseşte puritatea morală care înseamnă trăirea preceptelor divine, iar adevărata teologie îl ridică pe om pe culmile perfecţiunii. În acest context, se vorbeşte de teologia spiritualităţii care probabil creşte lista disciplinelor teologice. Ţinta spiritualităţii creştine este, după Sf. Grigorie Palama, ieşirea minţii din sine şi unirea ei cu Dumnezeu. Lucruri cunoscute se repetă şi în cuvintele candidatului că spiritualitatea implică două realităţi – Dumnezeu şi omul, coroana creaţiei în limbajul grecilor. Prin lucrarea Sf. Duh, omul cu adevărat spiritual, devine hristofor. Pentru dobândirea vieţii curate în Hristos se arată în continuarea datelor din proiect că este asceza care nu este ceva iraţional, ci supraraţional – afirmaţie potrivită învăţăturii ortodoxe (vezi trimes, ultim. alin. textul Luca 19, 10 nu se referă la trimitere, ci că a venit în lume, p.34). Spre partea finală a acestei subdiviziuni se face şi un scurt istoric al spiritualităţii exprimată în fraze clare şi coerente, după care se continuă cu ultima secţiune axată pe felurile spiritualităţii din punct de vedere ortodox, romano-catolic şi protestant, deşi la protestanţi este mult neglijată. Secţiunea privind spiritualitatea ortodoxă în care spiritualitatea este doxologică (p.39), în unele locuri se întâlnesc inevitabilele repetări cu scopul de a fi mai mult adâncită ideea de spiritualitate care începe cu înduhovnicirea prin Taina Sf. Botez. Înduhovnicirea înseamnă introducerea sufletului şi trupului în sfera harică a Sf. Duh. În sens creştin, spiritualitatea are specificul ei, acela de împlinire, a aspiraţiilor fundamentale ale sufletului în lumea creată. Specificul ortodoxiei este că se pune accentul pe acţiunea spirituală a Tradiţiei, aspect care lipseşte la romano-catolici care o minimalizează, iar protestanţii au rezerve faţă de Tradiţia dinamică. Pe scurt, spiritualitatea creştină înseamnă unirea cu Dumnezeu şi creşterea în El (p.48). La romano-catolici cărora li se acordă un mic număr de pagini, ca şi la protestanţi, spiritualitatea îşi are izvorul în raţiune şi apoi în Revelaţie, fapt care a contribuit la apariţia inovaţiilor în domeniul dogmaticii şi moralei creştine. Lipsită de valoarea Sf. Tradiţii, aşa-zisa spiritualitate protestantă este fărâmiţată de concepţii contradictorii cum ar fi mântuirea numai prin credinţă, neînsoţiă de har şi fapte bune. Pentru protestanţi, centrul important al pietăţii nu este în Biserică, ci în individ cu păreri liberale care strică unitatea de credinţă. Omul la ei nu este persoană care vieţuieşte în comuniune, ci un simplu individ sau marionetă (p.56). În ultima vreme se încearcă o reîntoarcere la origini şi la reconsiderarea valorilor spirituale, aşa cum este şi în anglicanism care este catolic prin cult şi protestant în doctrină. În acest context anglican, nu ştim dacă se poate vorbi de sfânt, deoarece doctrina lor nu este romano-catolică, aşa cum era firesc, ci protestantă (p.59); să se revadă sensualismul (alin.4, p.60). Moralitatea anglicană este scăzută din cauza crizei spirituale. Pr.Prof.Univ.Dr. Dumitru Radu Religia este legătura omului cu Dumnezeu care îi descoperă creaţia din nimic, aşa cum reiese din referatul biblic nemenţionat şi pentru a motiva scripturistic această realitate, se citează dintr-o carte necanonică-anaghinoscomena (II Macabei 7, 28, p.16). Precizarea că religia este viaţă devine ca un dicton pentru a o înţelege corect. La începutul primului capitol, se vorbeşte nu numai de religie, ci şi de reliogiozitate, insuficient abordată şi neclaritate în a înţelege această situaţie. Trebuie să deduci că prin virtute şi cultură religiozitatea. Despre izvorul virtuţilor în iubire se repetă de două ori texte care nu confirmă ceea ce se susţine (Ioan 14, 6; Matei 15, 21; Efeseni 4, 25, p.22, 24). Dacă se folosesc prescurtări ale cărţilor Sf. Scripturi, atunci trebuie ataşată la proiect şi o listă de abrevieri care lipseşte. Nu acelaşi lucru se poate spune de spiritualitate şi felurile ei, din punct de vedere interconfesional. Precizarea că entuziasmul teologilor creştini avea relaţie cu demonii păgânilor este neverificată istoric şi imposibil de acceptat că un creştin era de acord cu credinţa idolatră care nu are nici o legătură cu trăirea lui în duhul treimic (p.27). Un lucru bun şi practic pentru a urmării părţile principale din teză este sublinierea locurilor mai deosebite, conţinutul lor respectând normele legale de elaborare ştiinţifică şi exprimare clară a materialului. În creştinism se găseşte puritatea morală care înseamnă trăirea preceptelor divine, iar adevărata teologie îl ridică pe om pe culmile perfecţiunii. În acest context, se vorbeşte de teologia spiritualităţii care probabil creşte lista disciplinelor teologice. Ţinta spiritualităţii creştine este, după Sf. Grigorie Palama, ieşirea minţii din sine şi unirea ei cu Dumnezeu. Lucruri cunoscute se repetă şi în cuvintele candidatului că spiritualitatea implică două realităţi – Dumnezeu şi omul, coroana creaţiei în limbajul grecilor. Prin lucrarea Sf. Duh, omul cu adevărat spiritual, devine hristofor. Pentru dobândirea vieţii curate în Hristos se arată în continuarea datelor din proiect că este asceza care nu este ceva iraţional, ci supraraţional – afirmaţie potrivită învăţăturii ortodoxe (vezi trimes, ultim. alin. textul Luca 19, 10 nu se referă la trimitere, ci că a venit în lume, p.34). Spre partea finală a acestei subdiviziuni se face şi un scurt istoric al spiritualităţii exprimată în fraze clare şi coerente, după care se continuă cu ultima secţiune axată pe felurile spiritualităţii din punct de vedere ortodox, romano-catolic şi protestant, deşi la protestanţi este mult neglijată. Secţiunea privind spiritualitatea ortodoxă în care spiritualitatea este doxologică (p.39), în unele locuri se întâlnesc inevitabilele repetări cu scopul de a fi mai mult adâncită ideea de spiritualitate care începe cu înduhovnicirea prin Taina Sf. Botez. Înduhovnicirea înseamnă introducerea sufletului şi trupului în sfera harică a Sf. Duh. În sens creştin, spiritualitatea are specificul ei, acela de împlinire, a aspiraţiilor fundamentale ale sufletului în lumea creată. Specificul ortodoxiei este că se pune accentul pe acţiunea spirituală a Tradiţiei, aspect care lipseşte la romano-catolici care o minimalizează, iar protestanţii au rezerve faţă de Tradiţia dinamică. Pe scurt, spiritualitatea creştină înseamnă unirea cu Dumnezeu şi creşterea în El (p.48). La romano-catolici cărora li se acordă un mic număr de pagini, ca şi la protestanţi, spiritualitatea îşi are izvorul în raţiune şi apoi în Revelaţie, fapt care a contribuit la apariţia inovaţiilor în domeniul dogmaticii şi moralei creştine. Lipsită de valoarea Sf. Tradiţii, aşa-zisa spiritualitate protestantă este fărâmiţată de concepţii contradictorii cum ar fi mântuirea numai prin credinţă, neînsoţiă de har şi fapte bune. Pentru protestanţi, centrul important al pietăţii nu este în Biserică, ci în individ cu păreri liberale care strică unitatea de credinţă. Omul la ei nu este persoană care vieţuieşte în comuniune, ci un simplu individ sau marionetă (p.56). În ultima vreme se încearcă o reîntoarcere la origini şi la reconsiderarea valorilor spirituale, aşa cum este şi în anglicanism care este catolic prin cult şi protestant în doctrină. În acest context anglican, nu ştim dacă se poate vorbi de sfânt, deoarece doctrina lor nu este romano-catolică, aşa cum era firesc, ci protestantă (p.59); să se revadă sensualismul (alin.4, p.60). Moralitatea anglicană este scăzută din cauza crizei spirituale. Pr.Prof.Univ.Dr. Emilian Cornitescu Introducere O dată cu descătuşarea ţării din strânsoarea totalitarismului, în 1989, după decenii de restricţii şi umilinţe, am trăit cu nespusă bucurie dobândirea libertăţii plenare, de a-L mărturisi pe Dumnezeu. Duhul lui Dumnezeu face acum să rodească jertfele fraţilor nostri care au suferit pentru Hristos în acea perioadă, jertfe care s-au altoit pe moştenirea de credinţă a strămoşilor. Trebuie spus în acelaşi timp că flacăra credinţei nu s-a stins în aceşti ani grei, jertfa cea nesângeroasă nu a încetat de a se aduce pe sfintele altare ale bisericilor din România, Biserica împlinindu-şi astfel, cu multe eforturi şi sacrificii, lucrarea sa specifică, esenţială, aceea de a mărturisi pe Hristos şi de a sfinţi pe om şi lumea înconjurătoare, în ciuda slăbiciunii unora dintre noi. Am învăţat, atunci că viaţa liturgică, sacramentală a Bisericii a fost şi trebuie să rămână temelia de neclintit a credinţei şi a vieţuirii creştine. Lucrarea Bisericii este, după cum spune Sfântul Maxim Mărturisitorul, aceea de a transmite lumii prin har, bunătăţile şi darurile pe care Dumnezeu le are prin fire. Astăzi însă ne aflăm în faţa unor exigenţe misionare noi, şi anume necesitatea transmiterii tradiţiei cea sănătoasă către generaţia tânără şi de recreştinare a societăţii secularizate. Biserica noastră are astăzi o mare răspundere pentru renaşterea morală şi spirituală a societăţii româneşti. Spiritualitatea astăzi, trebuie reîmprospătată şi revigorată plecând de la înţelegerea corectă a noţiunilor: religie, religiozitate, spiritualitate. Având la bază autonomia lumii şi a omului faţă de Dumnezeu, modernitatea a tras concluzia logică că lumea poate fi gândită complet fără a mai presupune existenţa vreunui Dumnezeu, indiferent că este vorba despre Dumnezeul filosofilor ori de cel al credincioşilor. De altfel „De ceea ce crede omul,depinde în cea mai mare măsură şi ceea ce face”. Mai trebuia declarat un nou „dumnezeu” sau declaraţi alţi „dumnezei”. Căzând din nou în capcana pe care i-o întinsese diavolul în grădina Edenului şi anume de a fi: „ca Dumnezeu, cunoscând binele şi răul” (Fac. 3, 5), omul se autoidolatrizează, se autodivinizează şi se declară „dumnezeu”. „Se observă tot mai clar o acută tensiune între tradiţie şi modernitate, o relativizare a valorilor creştine consacrate, o instabilitate crescândă a familiei.” Cap.I.1. –RELIGIE Dar ce este Religia? Incepând cu Fericitul Augustin, noţiunea de religie nu reprezintă numai un sistem de credinţe sau o traditie istorică instituţionalizată, ci o confruntare vie şi personală cu măreţia şi dragostea lui Dumnezeu, Biserica existând pentru a face posibilă această relaţie. În concret religia creştină cuprinde întregul conţinut al credinţei revelat de către Dumnezeu omului de la creare şi până la mântuirea deplină în Iisus Hristos, dar şi comuniunea liberă şi conştientă, de dependenţă între Dumnezeul personal, creator, mântuitor, şi om, care se manifestă în trăire prin sentimentul religios, ce implică o doctrină, cult şi morală. Creştinismul ca religie este comuniunea personală şi liberă a omului cu Dumnezeu, trăită interior şi manifestată prin acte de credinţă (Dogmatica), prin acte şi fapte morale (Morala) şi prin acte de cult (Liturgica). Din această definiţie se vede că noţiunea de religie are o sferă mult mai largă în care sunt cuprinse: Dogmatica, Morala şi cultul. Deci când vorbim de relaţia dintre religie şi morală, vorbim de relaţia întregului cu o parte a ei, căci morala este o parte a ei. Există şi religii care sunt numai morale, lipsind noţiunea de Dumnezeu-persoană. In cazul acestora se poate vorbi de un raport religie-morală, morala încercând să se substitue religiei şi să constituie un simplu cod de practici şi taine în viaţă. Adevărata relaţie este că, morala este o componentă firească şi necesară a religiei. Chiar şi religiile păgâne cuprind un conţinut moral, adică un număr de precepte şi norme morale. Dar religia înseamnă, învăţătură care se adresează minţii şi inimii omului, spre a fi transmise în viaţă. „Religia nu este ceva ce poate fi văzut. Este adevărat că întâlnim pretutindeni materializări ale credinţelor religioase sub formă de: ritualuri, ceremonii, doctrine, artă religioasă, clădiri dedicate cultului. Acestea pot fi văzute şi analizate, însă adevăratul lor sens ni se dezvăluie doar prin cunoaştere şi trăire a credinţei”. Religia rămâne un element constitutiv al manifestării vieţii umane,extrem de complex şi divers în structura sa,încât ne întrebăm dacă într-adevăr putem vorbi de ,,religie,” în toate cazurile denumite îndeobşte <religii> sau <credinţe religioase>, conştienţi fiind de faptul că, aşa cum înţelegem noi creştinii noţiunea de <religie>, ea implică în mod necesar adevărul. Religia exprimă aspiraţia mărginitului după nemărgit, iar morala răspunde tensiunii omului de a arăta prin ceva legătura sa cu Dumnezeu şi de a înfăptui binele, în relaţia lui cu Dumnezeu şi cu semenii. Există în conştiinţa omului acea tensiune după cunoaşterea lui Dumnezeu şi de împlinire a poruncilor Lui în viaţa noastră. Este adevărat că omul are putinţa de a discerne şi întelege binele şi răul. „Religia este un fenomen spiritual pozitiv şi universal. Elementele sale fundamentale sunt Dumnezeu şi omul.” „Aşadar religia este legătura liberă, conştientă şi personală a omului cu Dumnezeu, care se manifestă prin acte de adorare, iar in afară se manifestă prin elemente de cult şi rugăciune. Mai pe scurt, religia este rugăciune.” Invăţătura creştină explică clar această natură morală a omului atunci când învaţă că omul este creat după chipul şi asemănarea lui Dumnezeu. Deci, omul are acea tensiune după Dumnezeu şi de deschidere spre El. De aici rezultă că Religia şi Morala formează un întreg, mai exact, Religia este întregul ce implică mai multe componente: Dogmatică, Morală, Liturgică şi altele. Moralitatea nu se poate desprinde de religie; a vorbi de morală fără Dumnezeu este ca şi cum ai clădi o cetate pe nisipuri.( vezi Morala marxistă). Ordinea, ascultarea şi supunerea, înseamnă cinstirea adusă lui Dumnezeu iar aceasta constituie o parte esenţială a religiei. Ordinea morală este obligatorie pentru orice fiinţă raţională. În centrul spiritualităţii ortodoxe se află două realităţi: Dumnezeu ca Treime de Persoane şi persoana umană ca întreg. Dumnezeu este Fiinţa supraexistentă, reală, vie, personală şi spirituală, Care există din veşnicie şi pentru veşnicie. În marea Sa iubire şi înţelepciune, această Fiinţă personală absolută a creat lumea şi omul în şase zile „din nimic” (II Macabei 7,28). „Prin lume înţelegem tot ceea ce există în afară de Dumnezeu, făpturi văzute şi nevăzute, organice şi anorganice, însufleţite şi neînsufleţite, inclusiv omul care formează împreună cu acestea un întreg unitar şi armonios, „cerul şi pământul” (Fac. 1.1)” „Omul creat după chipul şi asemănarea lui Dumnezeu, numit de Părinţii greci „coroana întregii creaţii”, „preotul întregului cosmos”, creat ultimul pentru a fi introdus în lume ca stăpân al ei, unde găsea toate elementele întreţinerii existenţei sale, ocupă locul de mijloc, între lumea curat spirituală şi cea curat materială; celei dintâi îi aparţine cu sufletul iar celei de a doua cu trupul său. El este punctul de întretăiere al celor două lumi şi totodată o sinteză a acestora; este, cum bine s-a zis în filosofia greacă veche, o reprezentare în mic al lumii celei mari, adică un „microcosmos”. Între Dumnezeu şi persoana umană a fost stabilită o relaţie dialogică, intercuvântătoare, în comuniune de iubire. Făptura umană, prin chipul dumnezeiesc – dat ontologic-, pe care trebuie să-l dezvolte omul, în asemănarea cu Creatorul, era menită să ajungă nemuritoare şi sfântă, asemenea lui Dumnezeu Cel în Treime prin har, ascultându-i porunca dată la creaţie. „Prin căderea în păcatul strămoşesc însă, se pierde comuniunea cu Dumnezeu, dar chipul Lui din om nu s-a distrus şi nici nu s-a desfiinţat, deoarece era un dat ontologic, fiind restaurat la „plinirea vremii” de către Fiul lui Dumnezeu întrupat, Iisus Hristos, redându-i-se posibilitatea de ridicare la viaţa de comuniune în iubire deplină cu Persoanele Sfintei Treimi, prin eforturi ascetice continui, deci printr-o virtuoasă vieţuire în Hristos care este „Fiinţa virtuţii”. „Aşadar, ţinta întregii vieţi creştine constă în unirea cu Dumnezeu Cel în Treime, ţintă care totdeauna este şi un progres nesfârşit în iubire. Pentru a caracteriza această unire a credinciosului cu Dumnezeu se foloseşte termenul îndrăzneţ de îndumnezeire (ө έ ω τ σ s ) sau participare la Dumnezeire. În acest caz, ţinta spiritualităţii creştine ortodoxe va fi experienţa trăită în starea de îndumnezeire sau de participare la viaţa dumnezeiască. Creştinul ortodox se străduieşte în existenţa sa pământească să dobândească prin har chipul umanităţii lui Hristos, ducând o viaţă în Hristos şi prin Hristos, pentru a ajunge astfel la trăirea stării de îndumnezeire sau de participare la viaţa dumnezeiască ce reprezintă, de fapt, ultima treaptă a desăvârşirii omului. „În această fază de realizare a comuniunii supreme cu Hristos, omul credincios participă intens la puterile dumnezeieşti, în el făcându-şi efect energiile dumnezeieşti necreate ca daruri ale Duhului Sfânt, împărtăşite prin Sfintele Taine ale Bisericii şi al căror efect se actualizează.” Duhul Sfânt recreează fiinţa umană şi o face astfel hristoforă, asemănătoare Mântuitorului Hristos, Care şi ca om are tot Duhul în Sine însuşi. Prin Botez, omul intră în relaţie cu Hristos, iar prin Hristos cu Persoanele Sfintei Treimi, astfel devine hristofor. Acţiunea esenţială a Duhului Sfânt în omul nou, rezultat din Botez, este de a ne da tot ce este în Hristos, ca noi înşine să ne unim cu El pentru totdeauna. „Aşadar, Duhul Sfânt după ce ne-a renăscut în Taina Sfântului Botez şi ne-a modelat după chipul Fiului lui Dumnezeu, atestă duhului nostru că suntem „copii ai lui Dumnezeu” şi „împreună moştenitori cu Hristos” în unitate. El vede pe Hristos în noi şi pe noi în Hristos”. Deci, omul credincios nu ajunge prin sine la starea culminantă a vieţii în Hristos, ci prin lucrarea Duhului Sfânt. „Mintea noastră iese afară din sine şi aşa se uneşte cu Dumnezeu, devenită mai presus de minte”, spune Sf. Grigorie Palama. Căci ea n-ar putea vedea ceea ce vede” numai prin faptul că are simţul mintal, aşa precum nici ochiul omului n-ar putea vedea fără o lumină sensibilă exterioară ei şi deosebită de ea”. În vremea acestei vederi a lui Dumnezeu, mintea se depăşeşte pe sine însăşi şi toate lucrările ei materiale primesc o lucrare a lui Dumnezeu. Aşadar, ţinta vieţii creştinului ortodox este desăvârşirea în Hristos, dar calea care duce spre odihna eternă în Dumnezeu cuprinde urcuşul duhovnicesc spre aceasta, ceea ce presupune îndelungate eforturi ascetice. Înainte de căderea în păcatul strămoşesc omul putea ajunge asemenea lui Dumnezeu, întărindu-se mereu în bine. „După căderea în păcat omul nu mai poate ajunge armonia şi perfecţiunea morală decât în urma unor îndelungate strădanii ascetice, pe care Sf. Apostol Pavel le compară cu exerciţiile fizice la care se supuneau atleţii pentru a deveni victorioşi în lupte. Fără a introduce un termen direct, Apostolul Neamurilor s-a folosit de această imagine pentru a caracteriza nevoinţele creştinului în procesul dobândirii desăvârşirii morale, reluată de Sf. Nil Ascetul în „Cuvântul ascetic.” Mai târziu Clement Alexandrinul şi Origen au introdus termenii de asceză, ascet – care capătă şi un specific monahal. Am putea spune că prima fază a urcuşului duhovnicesc constă în eforturile ascetice ale celui ce crede în Hristos, datorate şi unei contribuţii active a puterilor sale sufleteşti, ajutată de harul dumnezeiesc. Eforturile noastre ascetice sunt mijloacele prin care firea omenească pe care o purtăm fiecare, participă tot mai mult la forţa firii Lui omeneşti, căci în eforturile noastre este prezentă şi forţa din firea omenească a Mântuitorului Hristos, prin puterea Duhului Său, ca forţă nevăzută. Legătura potenţială cu Mântuitorul Hristos se face efectivă prin credinţa în El şi forţa Lui devine forţa noastră. De aceea, asceza noastră este o moarte treptată în Hristos, ca desfăşurare de putere, o moarte a omului vechi, o prelungire prin voinţă a botezului. „De unirea tainică cu Hristos, spre care duce asceza, nu se poate bucura oricine, căci această unire şi întipărire tot mai accentuată de Hristos se află dincolo de activitatea psihologică curentă.” Mai mult, asceza dovedeşte că la această unire cu Dumnezeu, un rol deosebit de important îl are raţiunea şi folosirea tuturor posibilităţilor ei. Deci, asceza nu este ceva iraţional, ci supraraţional. Mintea ascetului după ce trece prin momentele ascetice stabilite şi urcă deci ca pe nişte trepte, trebuie să mai treacă prin etapa cunoaşterii „raţiunilor” lucrurilor create, cum spune Sf. Maxim. După ce a trecut şi de această fază, însuşindu-şi raţiunile create şi depăşindu-le, pătrunde în lumina unirii şi a cunoaşterii tainice a Mântuitorului Hristos.” Religia este cunoaştere, căci actul de legătură între om şi Dumnezeu este determinat prin cunoaştere. Inceputul îl face deci intelectul nostru. Voinţa traduce în viaţă, actul cunoaşterii. Sentimentul cultivă plăcerea acestui raport dintre om şi Dumnezeu, iar fantezia dă aripi gândirii, ca să se înalţe cât mai sus spre cunoaşterea lui Dumnezeu, face să crească în suflet plăcerea pentru îndeplinirea datoriei şi creează simbolurile care să întreţină aceste stări sufleteşti complexe, care produc actul religios. Religia rămâne în esenţa ei aşa cum a definit-o fericitul Augustin: „modus cognoscendi et colendi Deum” (modul de a cunoaşte şi adora pe Dumnezeu), şi se manifestă ca sinteza superioară a tuturor funcţiilor sufleteşti. In cultura omenească există destule monumente ale cugetării religioase. Ele dovedesc că: raţiunea nu poate refuza religiei dreptul de a se afirma ca fapt. Religia se prezintă, ca un fel de plămân prin care respiră spiritul notru, în atmosfera prezenţei invizibile a lui Dumnezeu. Lucrurile se schimbă atunci când „adevărurile religiei” sunt privite numai prin prisma raţiunii şi sub imperiul ei se caută a fi lămurite şi construite. Această tendinţă a fost încercată mai ales de Deism, care vrea să construiască în locul religiilor pozitive o religie generală, conformă cu raţiunea şi cu principiile de toleranţă confesională. „Privită din punct de vedere teologic, forma cea mai profundă şi totodată fundamentală de spiritualitate este spiritualitatea religioasă, religia - ca legătură vie între om şi Dumnezeu, ca o complexitate de relaţii vii între spiritul uman şi realitatea spirituală divină.” Religia nu ar fi posibilă, dacă omul nu ar fi o fiinţă psiho-corporală, adică, pe lăngă corpul muritor are şi suflet raţional şi nemuritor. Religia se înfăţişează sub doua forme: internă şi externă. Internă: se manifestă printr-o stare sufletească a omului, printr-un sentiment religios - religiozitate, credinţă; Externă: constă, într-o seamă de acte: învăţături, ceremonii, practici etc. Religia nu e teorie pură, ci e viaţă. Religia în orice caz nu se poate reduce la intelect, de aceia: Religia este legătura liberă, conştientă şi personală a omului cu Dumnezeu, care se manifestă prin acte de adorare, prin elemente de cult şi rugăciune şi de slujire. În centrul spiritualităţii, care este religia trăită, sunt cele două realităţi: Dumnezeu, ca Treime de Persoane şi omul ca persoană de comuniune cu Dumnezeu şi cu semenii săi umani, oamenii, dar şi în relaţie cu făpturile creaţiei întregi.Prin lucrarea Duhului Sfânt, omul credincios trebuie să ajungă la starea culminantă a vieţii în Hristos. Unirea tainică a credinciosului cu Hristos implică urcuşul ascetic, niciodată terminat. Acest urcuş ascetic implică religiozitatea trăită de om: Cap. I.2. – Religiozitate Creştinismul este viaţa în Hristos. In Ortodoxie trăirea implică o străbatere a omului de către adevărul de credinţă; deci nu o simplă conformare. Principiul spiritualităţii creştine trebuie să fie trăirea adevărului care duce la mântuire. Pentru a ajunge la desăvârşirea în Hristos, deci la mântuirea, sfinţirea sau îndumnezeire a noastră, nu trebuie să disociem relaţia Dumnezeu – om – lume, să nu fugim de viaţa lumii, ci să conlucrăm cu semenul nostru pentru mântuirea tuturor, ajutaţi de harul dumnezeiesc, în Biserică. Harul este expresia iubirii lui Dumnezeu faţă de noi oamenii. Sau cu alte cuvinte omul credincios, care doreşte să ajungă pe culmile trăirii duhovniceşti, la comuniunea deplină cu Dumnezeu, trebuie să obţină, mai întâi, o cunoştinţă cât mai deplină despre Dumnezeu şi despre voia Lui, prin puterea Duhului Sfânt, pe care apoi să o pună în practică în relaţie cu sine însăşi, cu semenii, cu lumea înconjurătoare şi cu Dumnezeu Cel în Treime. Astfel, există o strânsă relaţie sau interdependenţă între spiritualitate şi viaţa creştină. La starea de desăvârşire nu se poate ajunge fără eforturi ascetice îndelungi şi continui care definesc spiritualitatea şi viaţa creştină autentică. „Harul este energia necreată dumnezeiască, revărsată de Duhul Sfânt peste noi, prin umanitatea lui Iisus Hristos. Harul nu este decât comuniunea cu Hristos în Duhul Sfânt.” Asceza este „omorârea morţii” din noi, ca să se elibereze firea de sub robia ei, cum spune Sfântul Maxim Mărturisitorul. Asceza este mortificare de-viaţă-făcătoare, cum spune Sfântul Simeon Noul Teolog. Ea este omorârea treptată a păcatului şi a tuturor tendinţelor spre el. Asceza este înfrânare, reţinere pentru ca omul să-şi câştige o independenţă faţă de lucrurile create, care au robit prin patimi firea, şi pentru a-L dori şi mai mult pe Dumnezeu. Scopul ei, cum spun Sfinţii Părinţi, este să scoată la iveală spiritul îndumnezeit al omului. Patimile reprezintă cel mai coborât nivel la care poate cădea fiinţa omenească. Numele lor latinesc: passiones, arată că omul este adus prin ele la o stare de pasivitate, de robie. Ele copleşesc voinţa. Şi, înaintând pe calea virtuţii, prin curăţire de patimi şi de păcate, omul ajunge, prin lucrarea Duhului Sfânt, şi la o trăire a celor duhovniceşti, făcute accesibile nouă de către Fiul lui Dumnezeu întrupat, Iisus Hristos. Prin descoperirea dumnezeiască suprafirească, persoana umană dobândeşte o cunoştinţă mai completă şi întru totul sigură despre Dumnezeu şi despre voia Lui privind viaţa şi mântuirea sa. Înduhovnicirea înseamnă purificare de patimi şi creşterea în virtuţi, care nu poate fi făcută decât în interiorul Bisericii, mama noastră duhovnicească, pentru că numai ca membri ai Bisericii, Trupul Tainic al lui Hristos, noi intrăm în comuniune cu Dumnezeu şi înaintăm în această comuniune cu Dumnezeu şi între noi, oamenii. Cunoaşterea lui Dumnezeu Cel în Treime nu este o problemă de pură speculaţie, cât una de purificare şi de deschidere, de întâlnire şi de dialog cu Dumnezeu prin simţirea prezenţei Lui în noi şi în lume prin har şi credinţă. Cunoaşterea aprofundată a lui Dumnezeu este o cunoaştere în iubire. Omul se află într-o mişcare continuă spre o ţintă care este Dumnezeu. Progresul în iubire este progresul în cunoaştere. Dumnezeu fiind Persoană, între El şi noi se stabileşte un raport de iubire, însă o iubire cu o infinitate, cu perspectiva unei continue comuniuni, care ne menţine pe noi împreună cu El ca persoană. „În general, cunoaşterea suprafirească a lui Dumnezeu este un dar şi un har, o cunoaştere prin care Dumnezeu Se descoperă pe Sine şi pe care omul o primeşte prin credinţă, smerenie şi „metanoia”. Virtutea creştină este activitatea continuă şi statornică, izvorâtă din harul divin şi puterile credinciosului, prin care acesta împlineşte totdeauna voia lui Dumnezeu. Virtutea creştină nu se sfârşeşte nicidată în această viaţă, adică nu se poate spune niciodată că s-a dobândit în mod deplin. Prin virtuţi care izvorăsc din iubire, omul credincios se depăşeşte pe sine, căutând să-L cunoască pe Dumnezeu şi să-I placă, dar şi semenilor săi. Astfel, cunoaşterea lui Dumnezeu, dar şi a semenilor, înseamnă totodată mântuirea şi îndumnezeirea omului credincios. Deci, în strânsă legătură cu iubirea, care de fapt se află la baza relaţiei personale cu Dumnezeu, se află virtutea, deci implicit o cunoaştere a lui Dumnezeu în împrejurările concrete ale vieţii, valabilă pentru toţi creştinii din toate timpurile şi locurile. Cunoaşterea intelectuală, afirmativă şi negativă, este mai mult un produs al gândirii teoretice, în cea apofatică înaintând creştinii înduhovniciţi, în urma unor sporite eforturi spirituale. Această cunoaştere a lui Dumnezeu este posibilă prin răscumpărarea adusă de Fiul Său întrupat, Mântuitorul Hristos, rămânând ca noi să ne împărtăşim de aceste roade. În acest mod devenim fii ai lui Dumnezeu prin cunoaştere adevărată, aşa cum a accentuat Sf. Apostol Pavel: „Şi pentru că sunteţi fii, a trimis Dumnezeu pe Duhul Fiului Său în inimile noastre. Astfel nu mai este rob, ci fiu, iar dacă eşti fiu, eşti şi moştenitor al lui Dumnezeu prin Iisus Hristos” (Gal.4,6-9). Starea culminantă a vieţii spirituale, care este o unire a sufletului cu Dumnezeu, trăită sau experiată, se numeşte îndumnezeire. În Răsăritul creştin ortodox se mai foloseşte, pentru caracterizarea acestei uniri, şi termenul de participare la dumnezeire: 1. ea reprezintă ultima treaptă a desăvârşiri omului şi 2. această îndumnezeire se realizează prin participarea omului credicios la puterile dunezeieşti, prin revărsarea în el a nemărginirii divine. Calea îndumnezeirii omului în Hristos, prin cunoaştere, iubire şi virtute este drumul realizării progresive şi cât mai depline a asemănării omului cu Dumnezeu până la statura deplinătăţii bărbatului Hristos (Efes.4,13), Dumnezeu – Omul, stând pe scaunul slavei de-a dreapta Tatălui, ca unul dintre noi, fiind însă Dumnezeu – Omul. Îndumnezeirea celui ce crede în Mântuitorul Hristos este dată virtual în însăşi îndumnezeirea firii umane din Persoana Sa, care începe de la Întrupare şi se actualizează deplin la Înviere şi Înălţare. Dumnezeu S-a făcut om, ca omul să poată deveni „dumnezeu” după har, nu după fiinţă. Sf. Maxim accentuează că firea noastră purificată de păcat este făcută în Hristos un mediu de revelare a Lui ca Dumnezeu în Treime şi astfel poate să-L cunoască. Acesta este de fapt şi scopul creării omului, acela de a-L cunoaşte, a-L slăvi şi a se îndumnezei prin harul Său. De aceea Sfinţii văd în cunoaşterea lui Dumnezeu întrupat, Iisus Hristos, Care ne-a restaurat firea întunecată de păcatul strămoşesc şi ne-a redat, prin toată viaţa Sa, posibilitatea relaţiei dialogice cu Dumnezeu pe care Îl putem cunoaşte, atât cât este necesar pentru mântuirea noastră. Aşadar, persoana umană, având putinţa să-L cunoască pe Dumnezeu în comuniune de viaţă şi iubire, atât cât este necesar pentru mântuirea personală şi lucrând aceasta prin puterea Duhului Sfânt, devine purtătoarea însuşirilor lui Dumnezeu prin participare, prin comuniune deplină cu El. Persoana umană îndumnezeită apare ca Dumnezeu prin har. Trăirea ei astfel defineşte notele esenţiale ale spiritualităţii şi totodată ale vieţii creştine autentice. Comuniunea deplină, armonioasă şi vie cu Dumnezeu, realizează sensul adevărat al unirii cu Dumnezeu după har. Deci, nu e vorba de nici o separare netă între credincios şi Dumnezeu (ca în protestantism) şi nici de o identificare de natură cu El (ca în panteism). Comuniunea cu Dumnezeu înseamnă unire, nu identificare, deşi pare un paradox. Rămânem oameni după fire, dar devenim Hristos după puterile prin care trăiesc eu-urile noastre (Gal.3,28), în deplină armonie şi iubire agapică, sentiment care nu cade şi nu piere niciodată (I.Cor.13). Pentru a ajunge la desăvârşirea în Hristos, deci la mântuirea, sfinţirea sau îndumnezeirea noastră, nu trebuie să disociem relaţia Dumnezeu – om – lume, să nu fugim de viaţa lumii, ci să conlucrăm cu semnul nostru pentru mântuirea tuturor, ajutaţi de harul dumnezeiesc, în Biserică. Sau cu alte cuvinte omul credincios, care doreşte să ajungă pe culmile trăirii duhovniceşti, la comuniunea deplină cu Dumnezeu, trebuie să obţină, mai întâi, o cunoştinţă cât mai deplină despre Dumnezeu şi despre voia Lui, prin puterea Duhului Sfânt, pe care apoi să o pună în practică în relaţie cu sine însăşi, cu semenii, cu lumea înconjurătoare şi cu Dumnezeu Cel în Treime. „Şi, înaintând pe calea virtuţii, prin curăţire de patimi şi de păcate, omul ajunge, prin lucrarea Duhului Sfânt, şi la o trăire a celor duhovniceşti, făcute accesibile nouă de către Fiul lui Dumnezeu întrupat, Iisus Hristos.” Astfel, există o strânsă relaţie sau interdependenţă între spiritualitate şi viaţa creştină. La starea de desăvârşire nu se poate ajunge fără eforturi ascetice îndelungi şi continui care definesc spiritualitatea şi viaţa creştină autentică Prin descoperirea dumnezeiască suprafirească, persoana umană dobândeşte o cunoştinţă mai completă şi întru totul sigură despre Dumnezeu şi despre voia Lui privind viaţa şi mântuirea sa. „Cunoaşterea lui Dumnezeu Cel în Treime nu este o problemă de pură speculaţie, cât una de purificare şi de deschidere, de întâlnire şi de dialog cu Dumnezeu prin simţirea prezenţei Lui în noi şi în lume prin har şi credinţă.” . Cunoaşterea aprofundată a lui Dumnezeu este o cunoaştere în iubire. Omul se află într-o mişcare continuă spre o ţintă care este Dumnezeu. Progresul în iubire este progresul în cunoaştere. Dumnezeu fiind Persoană, între El şi noi se stabileşte un raport de iubire, însă o iubire cu o infinitate, cu perspectiva unei continue unităţi, care ne menţine pe noi împreună cu El ca persoană. „În general, cunoaşterea suprafirească a lui Dumnezeu este un dar şi un har, o cunoaştere prin care Dumnezeu Se descoperă pe Sine şi pe care omul o primeşte prin credinţă, smerenie şi „metanoia” Prin virtuţi care izvorăsc din iubire, omul credincios se depăşeşte pe sine, căutând să-L cunoască pe Dumnezeu şi să-I placă, dar şi semenilor săi. Astfel, cunoaşterea lui Dumnezeu, dar şi a semenilor, înseamnă totodată mântuirea şi îndumnezeirea omului credincios. Deci, în strânsă legătură cu iubirea, care de fapt se află la baza relaţiei personale cu Dumnezeu, se află virtutea, deci implicit o cunoaştere a lui Dumnezeu în împrejurările concrete ale vieţii, valabilă pentru toţi creştinii din toate timpurile şi locurile. Cunoaşterea intelectuală, afirmativă şi negativă, este mai mult un produs al gândirii teoretice, în cea apofatică înaintând creştinii înduhovniciţi, în urma unor sporite eforturi spirituale. Această cunoaştere a lui Dumnezeu este posibilă prin răscumpărarea adusă de Fiul Său întrupat, Mântuitorul Hristos, rămânând ca noi să ne împărtăşim de aceste roade. În acest mod devenim fii ai lui Dumnezeu prin cunoaştere adevărată, aşa cum a accentuat Sf. Apostol Pavel: „Şi pentru că sunteţi fii, a trimis Dumne-zeu pe Duhul Fiului Său în inimile noastre. Astfel nu mai este rob, ci fiu, iar dacă eşti fiu, eşti şi moştenitor al lui Dumnezeu prin Iisus Hristos” (Gal4, 6-9). Îndumnezeirea celui ce crede în Mântuitorul Hristos este dată virtual în însăşi îndumnezeirea firii umane în Persoana Sa, care începe de la Întrupare şi se actualizează deplin la Înviere şi Înălţare. Dumnezeu S-a făcut om, ca omul să poată deveni „dumnezeu” după har, nu după fiinţă. Sf. Maxim accentuează că firea noastră după păcat este făcută în Hristos un mediu de revelare a Lui ca Dumnezeu în Treime şi astfel poate să-L cunoască. Acesta este de fapt şi scopul creării omului, acela de a-L cunoaşte, a-L slăvi şi a se îndumnezei prin harul Său. De aceea Sfinţii văd în cunoaşterea lui Dumnezeu întrupat, Iisus Hristos, Care ne-a restaurat firea întunecată de păcatul strămoşesc şi ne-a redat, prin toată viaţa Sa, posibilitatea relaţiei dialogice cu Dumnezeu pe care îl putem cunoaşte, atât cât este necesar pentru mântuirea noastră. Aşadar, persoana umană, având putinţa să-L cunoască pe Dumnezeu în comuniune de viaţă şi iubire, atât cât este necesar pentru mântuirea personală şi lucrând aceasta prin puterea Duhului Sfânt, devine purtătoarea însuşirilor lui Dumnezeu prin participare, prin comuniune deplină cu El. Persoana umană îndumnezeită apare ca Dumnezeu prin har. Trăirea ei astfel defineşte notele esenţiale ale spiritualităţii şi totodată ale vieţii creştine autentice. Comuniunea deplină, armonioasă şi vie cu Dumnezeu, realizează sensul adevărat al unirii cu Dumnezeu după har. Deci, nu e vorba de nici o separare netă între credincios şi Dumnezeu (ca în protestantism) şi nici o identificare de natură cu El (ca în panteism). Comuniunea cu Dumnezeu înseamnă unire, nu identificare, deşi pare un paradox. Dat fiind scopul deosebit de important al vieţii fiecărui creştin în parte şi anume acela al obţinerii desăvârşirii în Hristos, spiritualitatea ortodoxă este o componentă esenţială a vieţii creştine. Spiritualitatea ortodoxă urmăreşte desăvârşirea celor ce cred în Hristos, desăvârşirea nu are hotar, căci este participare la viaţa Lui divino-umană, realizabilă prin unirea ipostatică şi prin ajutorul harului dumnezeiesc. Cap.I. 3. – Spiritualitate „Spiritualitatea ortodoxă urmăreşte desăvârşirea celor ce cred în Hristos, desăvârşirea nu are hotar, căci este participare la viaţa Lui divino-umană, realizabilă prin unirea ipostatică şi prin ajutorul harului dumnezeiesc.” Spiritualitatea creştină ortodoxă, înseamnă viaţa de comuniune a creştinului cu Hristos şi în Hristos, trăirea lui Hristos în noi şi conştiinţa prezenţei şi lucrării lui Hristos în noi, trăirea în Hristos şi conştiinţa prezenţei şi lucrării lui Hristos. Cuvântul spiritualitate, înseamnă tot ceea ce se referă la spirit, la fiinţa şi manifestările lui. Spiritualitatea poate defini activitatea spiritului uman ca şi: gândire, cunoaştere, expimare, creaţie, etc. Spiritualitatea poate îngloba orice manifestare sau experienţă de ordin moral, filosofic, religios, literar, piritual. Se poate vorbi de spiritualitatea unui popor, a unei epoci, a unui grup socio-istoric sau a unei persoane. Privită din punct de vedere teologic, forma cea mai profundă şi fundamentală de spiritualitate este spiritualitatea religioasă, ca legătură între om şi Dumnezeu, ca o complexitate de relaţii vii între spiritul uman şi realitatea spirituală divină. În înţelesul acesta se vorbeşte de spiritualitate creştină, iudaică, islamică, budistă, etc. Teologia morală ortodoxă creştină exprimă însăşi faţa concretă a creştinismului, adică prezenţa Bisericii în viaţa morală a creştinului şi a lumii. In epoca creştină termenul de teologie va intra în circulaţie în secolul al III-lea, aceasta pentru că avea, pe de o parte, o rezonanţă de mitologie păgână, iar pe de altă parte, pentru că entuziasmul teologilor creştini avea relaţie cu demonii păgânilor. In secolul al III-lea avem la Origen ecoul concepţiei vechi potrivit căreia teologii sunt cei ce vorbesc despre Dumnezeu plini de Duhul Sfânt. După Eusebiu de Cezareea, în scolul al IV-lea, nu numai psalmiştii, ci toţi creştinii sunt teologi fiindcă înalţă imne lui Dumnezeu. Prin excelenţă însă, teologii sunt dascălii Bisericii. După cum se vede, teologia se referă doar la Dumnezeu. Cu timpul însă, termenul de teologie a cuprins nu numai invăţătura despre persoanele divine, Tatăl, Fiul şi Sfântul Duh ad intra, dar şi opera lor ad extra (lucrarea lui Dumnezeu pentru mântuirea şi sfinţirea lumii). „In înteles obişnuit, teologia are o nuanţă intelectuală, de cunoaştere a revelaţiei despre Dumnezeu. In sens clasic, teologia înseamnă trăirea şi aderenţa la Dumnezeu, adică unirea sufletului cu Dumnezeu în procesul tainicei întâlniri cu El. „Ca sens derivat, a face teologie înseamnă a trăi în Duhul lui Dumnezeu, în duhul adevărului, iar în acest sens orice creştin poate fi numit teolog” In creştinism, conţinutul noţiunii de spiritualitate exprimă viaţa trăită în comuniune cu Sfânta Treime, descoperită prin Dumnezeu-Omul, adică prin Iisus Hristos. Teologia morală ortodoxă creştină exprimă însăşi faţa concretă a creştinismului, adică prezenţa Bisericii în viaţa morală a creştinului şi a lumii. Această comuniune cu Hristos şi cu Sfânta Treime se înfăptuieşte prin Duhul Sfânt, în Biserică. Temelia şi începutul creştinismului este Sfântul Botez. Spiritualitatea ortodoxă prezintă procesul înaintării creştinului pe drumul desăvârşirii în Hristos, prin curăţirea de patimi şi prin dobândirea virtuţilor, proces care se săvârşeşte într-o anumită ordine. Ea descrie modul în care creştinul poate înainta de la o curăţire de o patimă, la curăţirea de alta şi în acelaşi timp, cu aceasta, la dobândirea diferitelor virtuţi şi culminând în iubire, starea care reprezintă curăţirea de toate patimile şi dobândirea tuturor virtuţiilor. Creştinismul nu este o doctrină, o ideologie, ci o viaţă trăită în conformitate cu voia lui Dumnezeu, privind pe om şi mântuirea lui. Creştinismul nu înseamnă o sumă de învăţături teoretice care să lumineze numai intelectul, ci mai ales să transforme şi să transfigureze interior fiinţa umană. Viaţa pământească a creştinului ortodox are ca scop desăvârşirea la care nu poate ajunge decât în Hristos şi cu Hristos, realizând valorile morale într-un dialog al iubirii cu semenii şi cu Dumnezeu Cel în Treime, mai ales astăzi, în contextul secularizant şi secularizat al vieţii omului. Înaintând spre această culme omul înaintează totodată în unirea cu Hristos şi, odată cu aceasta, în cunoaşterea Lui, prin experienţă, şi îndumnezeirea sa. Spiritualitatea ortodoxă urmăreşte desăvârşirea credinciosului în Hristos. Toate adevărurile de credinţă trebuie trăite de fiecare credincios în parte, dar acestea sunt trăite în mod diferenţiat şi nuanţat. În plus sunt învăţături care nu pot fi aşa de adâncite pe calea raţiunii singure. În înţelegerea lor trebuie înainte de toate credinţa, deschiderea omului pentru Adevărul Dumnezeiesc. Toate valorile pe care acesta le realizează în existenţa sa sunt implicate în relaţia dialogică specifică cu Dumnezeu cel întreit, ca existenţă personală absolută, ca Adevărul infinit, Binele suprem, Frumosul prin excelenţă şi Sfinţenia inepuizabilă. „Dacă, Morala creştină, expune condiţiile vieţii morale creştine (legea morală, conştiinta şi libertatea), pecum şi doctrina, în forma analitică, despre păcate şi virtuţi, privite ca nişte stări de sine, nelegate între ele, şi cum desăvârşirea nu se poate dobândi în Hristos, decât prin participarea la viaţa Lui divino-umană, se poate spune că ţinta spiritualităţii ortodoxe este desăvârşirea omului credincios prin unirea lui cu Hristos şi întipărirea lui tot mai deplină de chipul umanităţii lui Hristos, plină de Dumnezeu. Spiritualitatea ortodoxă prezintă procesul înaintării creştinului pe drumul desăvârşirii în Hristos, prin curăţirea de patimi si prin dobândirea virtuţilor, proces care se săvârşeşte într-o anumită ordine. Înaintând spre această culme, omul înaintează totodată în unirea cu Hristos şi odată cu acesta, în cunoaşterea Lui prin experienţă, care este totodată şi îndumnezeirea sa.” Ea descrie modul în care creştinul poate înainta de la curăţirea de patimi, (la curăţirea de alta şi deodată cu aceasta), la dobândirea diferitelor virtuţi, aceasta înscriindu-se pe o anumită scară de desăvârşire şi culminând în iubire, starea care reprezintă curăţirea de toate patimile şi dobândirea tuturor virtuţilor. De aceea, Dumnezeu Cel în Treime este izvorul, temelia, puterea şi modelul vieţii creştine autentice şi al slujirii arătate nouă prin Fiul Său întrupat, „la plinirea vremii” (Gal. 4,4) Dumnezeu – Omul, Iisus Hristos (Mc. 10,45), „vine să mântuiaecă pe cel pierdut”( Luca 19,10 ). El a adus lumii, lumina cunoştinţei, adică învăţătura cea adevarată, care a descoperit oamenilor înţelepciuea cea necuprinsă de minte, a lui Dumnezeu, Care a voit să mântuiască lumea prin jertfa Fiului Său. Iisus Hristos a descoperit oamenilor Evanghelia Sa, iar Apostolii şi ucenicii acestora au propovăduit-o şi au răspândit-o in lume după pogorârea Duhului Sfânt. Precum spune Sfântul Apostol Pavel, această Evanghelie a fost de la început pentru mulţi dintre iudei sminteală, iar pentru păgâni nebunie, dar pentru cei ce au crezut in ea, fie iudei, fie pagâni, ea a fost şi este inţelepciunea şi puterea lui Dumnezeu spre mântuire (cf.ICor.1,23-24; Rom.1,16), propovăduindu-se astfel până astăzi. Evanghelia pătrunde până în adâncimile sufletului, deoarece este izvor de putere harică, copleşind, luminând, transformând şi înoind sufletele creştinilor. Creştinismul ne-a adus o nouă învăţătură despre Dumnezeu, despre om şi despre menirea omului, şi a dat creştinilor norme şi reguli după care să se conducă, deci un îndreptar de viaţă, precum şi puteri harice în vederea ralizării acestei meniri. „Aceste valori pe care creştinul ortodox le realizează în relaţia cu Dumnezeu, Care este o treime de persoane, trebuie arătate prin lucrarea Duhului Său, în raport cu semenii, de aproape şi de departe, ca şi aceştia să se bucure de ele şi în acest mod, să devină valori depline.„ De aceea fiecare creştin are conştiinţa că aceste valori îi aparţin ca atare, numai în măsura în care este vrednic de a le primi şi a se bucura de ele şi se află pe punctul de a le împărtăşi şi semenilor săi. Bucuria creştinului pe drumul desăvârşirii stă în capacitatea de a împărtăşi aceste valori, ca daruri ale lui Dumnezeu şi astfel să le înmulţească spre progresul spiritual şi material al semenilor săi, în contextul întregii sale responsabilităţi, pe care o are în raport cu sine însuşi, cu lumea şi cu Dumnezeu. Astfel, valorile specifice omului, ca persoană, în relaţie cu Dumnezeu şi cu semenii, sunt raportate la valoarea religioasă şi morală absolută – Dumnezeu Cel întreit în Persoane: Tatăl, Fiul şi Sfântul Duh şi implică valoarea vieţii umane, de care depinde în cea mai mare măsură realizarea lor. În lumina spiritualităţii ortodoxe, morala creştină nu mai apare ca o simplă implinire a unor datorii impuse de poruncile lui Dumnezeu, datorii care în viaţa aceasta nu-l duc nicăieri, ci îi asigură doar mântuirea ca răsplată exterioară în viaţa viitoare. Creştinul creşte în Dumnezeu încă în cursul vieţii acesteia, căci împlinirea acestor porunci efectuează o transformare treptată în fiinţa lui, sau o umplere a lui tot mai mult de prezenţa lucrătoare a lui Dumnezeu. Creştinismul n-a adus lumii numai o nouă religie, ci şi o nouă morală. A.Royo Marin afirma că: „Teologia Spirituală este acea parte a Teologiei care, bazându-se pe principiile Revelaţiei divine şi pe experienţa sfinţilor, studiază organismul vieţii spirituale, explică legile şi dezvoltarea progresului său şi descrie procesul pe care îl urmează sufletele de la începutul vieţii creştine până pe culmile perfecţiunii.” Ţinta spiritualităţii creştine ortodoxe este unirea omului credincios cu Dumnezeu, în Hristos. Dar cum Dumnezeu este nesfârşit, toţi părinţii răsăriteni spun că desăvârşirea nu are hotar. Astfel, desăvârşirea sau unirea noastră cu Dumnezeu este nu numai o ţintă, ci şi un progres nesfârşit. Totuşi, pe acest drum se disting două mari etape: 1- a înaintării spre desăvârşire, prin eforturi, de purificare de patimi şi de dobândire a virtuţilor. 2- o viaţă mereu mai înaintată în unirea cu Dumnezeu, în care lucrarea omului este înlocuită cu lucrarea lui Dumnezeu. In Răsărit se mai foloseşte, pentru caracterizarea acestei uniri, şi termenul de îndumnezeire sau de participare la dumnezeire. Ţinta spiritualităţii creştine ortodoxe ar fi trăirea stării de îndumnezeire sau de participare la viaţa dumnezeiască: ,,Mintea noastră iese afară din sine şi aşa se uneşte cu Dumnezeu, devenită mai presus de minte,,, spune Sfântul Grigorie Palama. Dacă ţinta spiritualităţii creştine este viaţă tainică, de unire cu Dumnezeu, calea spre ea cuprinde urcuşul care duce spre acest pisc. La starea de desăvârşire şi de unire tainică cu Dumnezeu nu se poate ajunge decât prin îndelungatele eforturi sau nevoinţe, iar eforturile care nu tind spre încoronarea cu acel moment final al nevoinţelor, sau spre unirea tainică cu Dumnezeu, pare a fi un lucru fară scop. Deci, perfecţiunea creştină cere un şir întreg de străduinţe până la dobândirea ei. Apostolul Pavel compară aceste străduinţe cu exerciţiile trupeşti la care se supuneau atleţii pentru a deveni biruitori în lupte. In Noul Testament, Sfântul Apostol Pavel defineşte pe creştin ca fiind un om duhovnicesc, spiritual, pătruns de Duhul lui Dumnezeu (cf. I Corinteni 2 ,13 ş. u. ; 9, 11 ; 14 , 1 ), asumat de Dumnezeu şi participant la filiaţia lui Iisus. Experienţa duhovnicească se bazează pe credinţă. Din cele spuse se pot desprinde următoarele trăsături ale spiritualităţii creştine ortodoxe: 1. Starea culminantă a vieţii spirituale este unirea sufletului cu Dumnezeu, trăită sau experimentată. 2. Această unire se realizează prin lucrarea Duhului Sfânt, dar până la obţinerea ei omul este dator cu un îndelungat efort de purificare. 3. Această unire se înfăptuieşte atunci când omul a ajuns la ,,asemănarea cu Dumnezeu,, şi ea este totodată cunoaştere şi iubire. 4. Efectul acestei uniri constă, într-o considerabilă intensificare a energiilor spirituale din om, însoţită de multe feluri de harisme. În centrul spiritualităţii ortodoxe se află două realităţi: Dumnezeu ca Treime de Persoane şi persoana umană ca întreg. Dumnezeu este Fiinţa supraexistentă, reală, vie personală şi spirituală, Care există din veşnicie şi pentru veşnicie. „În marea Sa iubire şi înţelepciune, Dumnezeu a creat lumea şi omul în şase zile „din nimic” (II Macabei 7,28). Prin lume înţelegem tot ceea ce există în afară de Dumnezeu, făpturi văzute şi nevăzute, organice şi anorganice, însufleţite şi neînsufleţite, inclusiv omul care formează un întreg unitar şi armonios, „cerul şi pământul” (Fac. 1.1)” Omul creat după chipul şi asemănarea lui Dumnezeu, numit de Părinţii greci: „coroana întregii creaţii”, „preotul întregului cosmos”, creat ultimul pentru a fi introdus în lume ca stăpân al ei, unde găsea toate elementele întreţinerii existenţei sale, ocupă locul de mijloc între lumea curat spirituală şi cea curat materială; celei dintâi îi aparţine cu sufletul iar celei de a doua cu trupul său. „El este punctul de întretăiere a celor două lumi şi totodată o sinteză a acestora; este, cum bine s-a zis în filosofia greacă veche, o reprezentare în mic al lumii celei mari, adică un „microcosmos” Între Dumnezeu şi persoana umană a fost stabilită o relaţie dialogică, intercuvântătoare, în comuniune de iubire. Făptura umană, prin chipul dumnezeiesc – dat ontologic, pe care trebuie să-l dezvolte, în asemănarea cu Creatorul, era menită să ajungă nemuritoare şi sfântă, asemenea lui Dumnezeu Cel în Treime după har, ascultându-i porunca dată la creaţie. Prin căderea în păcatul strămoşesc însă, omul pierde comuniunea cu Dumnezeu, dar chipul Lui din om nu s-a distrus şi nici nu s-a desfiinţat, deoarece era dat ontologic, fiind restaurat la „plinirea vremii” de către Fiul lui Dumnezeu întrupat Iisus Hristos, redându-i-se posibilitatea de ridicare la viaţa de comuniune în iubire deplină cu Persoanele Sfintei Treimi, prin eforturi ascetice continui, deci printr-o viaţă virtuoasă în Hristos care este „Fiinţa virtuţii”. Aşadar, ţinta întregii vieţi creştine constă în unirea cu Dumnezeu Cel în Treime, ţintă care totdeauna este şi un progres nesfârşit în iubire. Pentru a caracteriza această unire a credinciosului cu Dumnezeu se foloseşte termenul îndrăzneţ de îndumnezeire (ө έ ω σ s ) sau participare la Dumnezeire. În acest caz, ţinta spiritualităţii creştine ortodoxe va fi experienţa trăită în starea de îndumnezeire sau de participare la viaţa dumnezeiască. Creştinul ortodox se străduieşte în existenţa sa pământească să se întipărească tot mai deplin în chipul umanităţii lui Hristos, ducând o viaţă în Hristos şi prin Hristos, pentru a ajunge astfel la trăirea stării de îndumnezeire sau de participare la viaţa dumnezeiască ce reprezintă, de fapt, ultima treaptă a desăvârşirii omului. În această fază de realizare a comuniunii supreme cu Hristos, omul credincios participă intens la puterile dumnezeieşti, în el făcându-şi efect energiile dumnezeieşti necreate ca daruri ale Duhului Sfânt, împărtăşite prin Sfintele Taine ale Bisericii şi al căror efect se actualizează. Duhul Sfânt recreează fiinţa umană şi o face astfel hristoforă, asemănătoare Mântuitorului Hristos, Care şi ca om are tot Duhul în Sine însuşi. Acţiunea esenţială a Duhului Sfânt în omul nou, rezultat din Botez, este de a ne da tot ce este în Hristos, ca noi înşine să ne unim cu El pentru totdeauna. Aşadar, Duhul Sfânt după ce ne-a renăscut în Taina Sfântului Botez şi ne-a modelat după chipul Fiului lui Dumnezeu, atestă duhului nostru că suntem „copii ai lui Dumnezeu” şi „împreună moştenitori cu Hristos” în unitate. El vede pe Hristos în noi şi pe noi în Hristos. Deci, omul credincios nu ajunge prin sine la starea culminantă a vieţii în Hristos, ci prin lucrarea Duhului Sfânt. „Mintea noastră iese afară din sine şi aşa se uneşte cu Dumnezeu, devenită mai presus de minte”, cum spune Sf. Grigorie Palama”. „Căci ea n-ar putea vedea ceea ce vede ”numai prin faptul că are simţul mintal, aşa precum nici ochiul omului n-ar putea vedea fără o lumină sensibilă exterioară ei şi deosebită de ea”. În vremea acestei vederi a lui Dumnezeu, mintea se depăşeşte pe sine însăşi şi toate lucrările ei materiale primesc o lucrare a lui Dumnezeu. Aşadar, ţinta vieţii creştinului ortodox este desăvârşirea în Hristos, dar calea care duce spre odihna eternă în Dumnezeu cuprinde urcuşul duhovnicesc spre aceasta, ceea ce presupune îndelungate eforturi ascetice. Înainte de căderea în păcatul strămoşesc omul putea ajunge asemenea lui Dumnezeu, întărindu-se mereu în bine. După căderea în păcat omul nu mai poate ajunge armonia şi perfecţiunea morală decât în urma unor îndelungate strădanii ascetice, pe care Sf. Apostol Pavel le compară cu exerciţiile fizice la care se supuneau atleţii pentru a deveni victorioşi în lupte. Fără a introduce un termen direct, Apostolul Neamurilor s-a folosit de această imagine pentru a caracteriza nevoinţele creştinului în procesul dobândirii desăvârşirii morale, reluată de Sf. Nil Ascetul în Cuvântul ascetic. Mai târziu Clement Alexandrinul şi Origen au introdus termenii de asceză, ascet – care capătă un specific monahal. Am putea spune că prima fază a urcuşului duhovnicesc constă în eforturile ascetice ale celui ce crede în Hristos, datorate şi unei contribuţii active a puterilor sale sufleteşti, ajutată de harul dumnezeiesc. Eforturile noastre ascetice sunt mijloacele prin care firea omenească pe care o purtăm fiecare, participă tot mai mult la forţa firii lui omeneşti, căci în eforturile noastre este prezentă şi forţa din firea omenească a Mântuitorului Hristos, prin puterea Duhului Său, ca forţă nevăzută. Legătura potenţială cu Mântuitorul Hristos se face efectivă prin credinţa în El şi forţa Lui devine forţa noastră. De aceea, asceza noastră este o moarte treptată în Hristos, ca desfăşurare de putere, o moarte a omului vechi, o prelungire prin voinţă a botezului. De unirea tainică cu Hristos, spre care duce asceza, nu se poate bucura oricine, căci această unire şi întipărire tot mai accentuată de Hristos se află dincolo de activitatea psihologică curentă. Mai mult, asceza dovedeşte că la această unire cu Dumnezeu, un rol deosebit de important îl are raţiunea şi folosirea tuturor posibilităţilor ei. Deci, asceza nu este ceva iraţional, ci supraraţional. Mintea ascetului după ce trece prin momentele ascetice stabilite şi urcă deci ca pe nişte trepte, trebuie să mai treacă prin etapa cunoaşterii „raţiunilor” lucrurilor create, cum spune Sf. Maxim. După ce a trecut şi de această fază, însuşindu-şi raţiunile create şi depăşindu-le, pătrunde în lumina unirii şi a cunoaşterii tainice a Mântuitorului Hristos. Mântuitoul Iisus Hristos, Fiul lui Dumnezeu Întrupat, a fost trimis în lume de Tatăl ceresc la ”plinirea vremii”; „ca să caute şi să mântuiască pe cel pierdut”. El a adus lumii <lumina cunoştintei>, adică învăţătura cea adevărată, care a descoperit oamenilor înţelepciunea cea necuprinsă de minte, a lui Dumnezeu, Care a voit să mântuiască lumea prin jertfa Fiului Său. Iisus Histos a descoperit oamenilor Evanghelia Sa, iar Apostolii şi ucenicii acestora au propovăduit-o şi au răspândit-o în lume îndată după pogorârea Duhului Sfânt. Cei ce au crezut în această învăţătură şi s-au botezat au primit numele de creştini. El a adus lumii, lumina cunoştinţei, adică învăţătura cea adevărată, care a descoperit oamenilor întelepciuea cea necuprinsă de minte, a lui Dumnezeu, Care a voit să mântuiască lumea prin jertfa Fiului Său. Prin Fiul, iubirea intertreimică se extinde între oameni şi tot prin El, aceştia sunt ridicaţi la Dumnezeu Tatăl. În persoana Mântuitorului Iisus Hristos, binele a luat o formă concretă, deoarece în El desăvârşirea dumnezeiască s-a întrupat în chip şi în viaţă de om. În persoana Mântuitorului ni se revelează moralitatea deplină în mod concret. Mântuitorul Iisus Hristos nu este numai legiuitorul suprem, ci şi modelul desăvârşit de moralitate. El este: calea, adevărul şi viaţa (Ioan 14,6 ), de aceea noi creştinii trebuie să-L urmăm şi să-I urmăm. Păstrând întreaga învăţătură de credinţă, Biserica are în vedere trăirea ei de către om pentru mântuire. Creştinismul este viaţa în Hristos. Viaţa creştinului este o viaţă în Hristos, cu Hristos şi o urmare a lui Hristos. Se poate vedea neasemuita măreţie a Fiului Întrupat, Capul trupului Său celui tainic, Biserica, şi opera Lui, a Celui care ridică pe oameni, prin Jertfa Sa deplină, în uniunea Sfintei Treimi şi Care, totodată, coboară Treimea în oameni, întreţesându-le iubirea reciprocă. Specific spiritului ortodox este trăirea vieţii lui Hristos în propria mea viaţă, căci urmarea lui Hristos proprie spiritualităţii occidentale, implică o conformare a omului cu adevărul lui Hristos. În Ortodoxie trăirea implică o străbatere a omului de către adevărul de credinţă, deci nu o simplă conformare. Dacă Evanghelia este însăşi mântuirea noastră în Hristos, înseamnă că principiul moralei creştine trebuie să fie trăirea adevărului care duce la mântuire. Cuvântul spiritualitate nu este utilizat nici în tradiţia filosofico-religioasă, nici în cea biblico-telogică mai veche. Spiritualitas (care derivă din spiritus, spiritualis ) se întâlneşte în secolele al V-lea şi al VI-lea în Apusul creştin . El începe să devină mai des folosit abia în secolele al XII-XIII-lea. Pe la jumătatea secolului al XIII-lea se formează corespondentul său în limba franceză: espiritualité. În secolul al XVII-lea a devenit spiritualité, prin care se defineşte legătura personală a omului cu Dumnezeu. În Apus spiritualitatea a început să fie înţeleasă ca o ramură a teologiei, care se ocupă cu istoria şi descrierea „ ascezei si misticii creştine ”. Înţelesul cuvântului spiritualitate, astăzi, înseamnă tot cee ce se referă la spirit, la fiinţa şi manifestările lui. Spiritualitatea poate defini activitatea spiritului uman ca gândire, cunoaştere, exprimare, creaţie etc. Din punct de vedere teologic, spiritualitate religioasă este, religia, ca o legatură vie între om şi Dumnezeu, ca o complexitate de relaţii vii între spiritul uman şi realitatea spirituală divină. Noţiunea de spiritualitate, în creştinism, exprimă viaţa trăită în comuniune cu Sfânta Treime, descoperită prin Dumnezeu-Omul, prin Iisus Hristos. Această comuniune cu Hristos şi cu Sfânta Treime se înfăptuieşte prin Duhul Sfânt, în Biserică. Piatra din vârful unghiului este Sfântul Botez. În teologia Apuseană, teologul Hans Urs von Balthasar spune că spiritualitatea inseamnă „acea atitudine fundamentală, practică sau existenţială, a unui om, care este urmarea şi expresia conceptiei sale religioase despre existenţă sau, într-un mod mai general, a concepţiei sale morale şi trăite despre existenţă: adică o impregnare, la nivelul faptelor şi stărilor, a vieţii sale de către intenţiile ( judecăţile ) sale obiective şi deciziile sale supreme.” Ţinta sau finalitatea vieţii omului pe pământ este mântuirea şi îndumnezeirea lui, deci creşterea în Hristos. Viaţa persoanei umane nu are numai o dimensiune pământească, ci şi una eshatologică. Făptura umană, ca fiinţă spirituală, trăieşte în timp şi spaţiu, dar nu numai pentru acest veac, ci şi pentru cel viitor, adică pentru comuniunea veşnică şi plenară cu Dumnezeu sau, departe de El, ca osândă veşnică. Cap.I.4. - Felurile spiritualităţii Deosebirie dogmatice dintre diferitele Biserici şi confesiuni creştine n-au rămas fară urmări. Ele au imprimat o adevarată structură specifică moralei fiecăreia dintre principalele confesiuni creştine. Pentru cel ce o primeşte în credintă, dogma este viaţă şi putere de viaţă. Ea este adevăr divin şi viaţa divină care copleşeşte sufletul, îl iluminează, îl transformă, îl înoieşte şi-l face să trăiască cu acest adevăr divin. Sfântul Apostol Pavel califică spiritualitatea ca fiind: „existenţa creştinilor în măsura în care ea se primeşte de la Duhul lui Dumnezeu şi se desfăşoară apoi din diversitatea vieţii. ” Biserica creştină a dat o formă inteligibilă adevărurilor dumnezeieşti, atât pentru a satisface exigenţele teoretice ale raţiunii, cât şi pentru a feri această gândire de rătăciri. Adevărul creştin este adevăr mântuitor. Ceea ce face deosebirea esenţială între ortodoxie şi romano-catolicism, este spiritul în care s-a dezvoltat Teologia şi organizarea ei şi care îi face totdeauna foarte grea revenirea la adevărul ecumenic. Ortododoxia Răsăriteană este trăirea intensă a vieţii dumnezeieşti, revărsată în ea. Romano-Catlicismul este mai presus de orice: organizaţie juridică, ca în orice societate omenească. Protestantismul a luat naştere şi s-a menţinut numai pe terenul romano-catolic, pentru că în această confesiune el află principiile care-i dau naştere. Individualismul protestant se regăseşte în cel romano-catolic; cel romano-catolic este „terminus a quo”, cel protestant este „terminus ad qum ” .Punctul de plecare al concepţiilor protestante îl constituie acele cărţi simbolice protestante diferite de la epocă la epocă. Homiacov descrie astfel starea celor trei confesiuni creştine din punct de vedere al legăturii insului cu Biserica : „ Firul din pulberea de nisip nu primeşte o existenţă nouă din grămada în care l-a aruncat întâmplarea ;” Aşa este omul în protestantism. a). Spiritualitatea ortodoxă In Răsăritul creştin, conţinutul noţiunii de spiritualitate, a fost redat prin expresii ca: „ viaţă în Hristos ” , „ viaţă în Duhul Sfânt ”, „ viaţă duhovnicească” , „ viaţă în Duhul Sfânt prin Iisus Hristos la (cu ) Tatăl . Ţinta sau finalitatea vieţii omului pe pământ este mântuirea şi îndumnezeirea lui, deci creşterea în Hristos. Viaţa persoanei umane nu are numai o dimensiune pământească, ci şi una eshatologică. Făptura umană, ca fiinţă spirituală, trăieşte în timp şi spaţiu, dar nu numai pentru acest veac, ci şi pentru cel viitor, adică pentru comuniunea veşnică şi plenară cu Dumnezeu sau, departe de El, ca osândă veşnică. Astfel, viaţa creştinului pe pământ nu este numai ca o simplă existenţă biologică, ci ea este şi trebuie să fie o trăire spirituală specifică persoanei umane, cu o finalitate legată de calitatea omului de fiinţă spirituală personală, în trup, înzestrată cu raţiune, simţire şi voinţă liberă, purtătoare şi creatoare de valori materiale şi spirituale. Spiritualitatea ortodoxă nu face abstracţie de întreaga fiinţă a creştinului şi nici de ceea ce implică viaţa omului: sănătatea şi condiţiile materiale necesare şi chiar bunăstarea materială, ca suport al susţinerii şi desfăşurării ei rodnice, pentru fiecare ins în parte şi pentru colectivitatea şi societatea cărora acesta aparţine. Viaţa creştinului ortodox are sens şi valoare numai în măsura în care ea este şi o preocupare importantă pentru propria lui mântuire şi o dobândire reală a acesteia prin comuniunea deplină în iubire cu Mântuitorul Hristos, în calitate de mădular al Trupului Său – Biserica, prin credinţă şi fapte bune, ajutat de harul dumnezeiesc. De aceea, mântuirea înţeleasă ca eliberare din robia păcatului şi a morţii şi ca împreună-vieţuire cu Hristos şi în Hristos, prin lucrarea Duhului Sfânt în noi, este problema cea mai importantă şi vitală care confruntă creştinismul tuturor timpurilor. Ca chip şi asemănare a lui Dumnezeu, omul coronament al creaţiei, glasul şi sinteza acestuia, este deschis lui Dumnezeu, Creatorul, Proniatorul şi Mântuitorul său, cât şi semenilor săi, oamenii, înaintând în acelaşi timp pe drumul cunoaşterii propriului său eu şi destin comunitar-sobornicesc. Spiritualitatea şi slujirea sunt expresiile concrete ale acestei deschideri ontologice a creştinului spre Dumnezeu, spre semeni şi spre societatea semenilor săi. Karl Rahner spune că spiritualitatea poate fi definită ca: „ viaţă de credinţă, nadejde si iubire, viaţă din Duhul Sfânt”, „viaţă din Duhul lui Hristos, viaţă din Evanghelie”, „viaţă din urmarea lui Hristos” . Fiind, în primul rând, deschidere spre Dumnezeu, spiritualitatea creştină îşi pune pecetea sa pe cultura, literatura şi arta celor care au creat această spiritualitate şi se concretizează în atitudini şi acţiuni de slujire a semenului şi a societăţii acestuia, în duhul slujirii omului de către Hristos, în vederea mântuirii şi desăvârşirii lui. Creştinătatea veacurilor primare se consideră pe sine „un singur neam mare”, iar sfinţenia este văzută mai mult decât o virtute, o strălucire a perfecţiunii divine. Al doilea caracter, fără de care spiritualitatea este de neconceput în Ortodoxie, priveşte aspectul liturgic al spiritualităţii. Adevăratul subiect al vieţii spirituale nu este individul izolat, ci este eu-ul său liturgic. În esenţa ei, spiritualitatea este doxologică. De asemenea, ea se defineşte printr-o participare la lucrarea cea tainică a lui Dumnezeu în lume, prin sfintele slujbe, lucrarea care uneşte lumea văzută şi cea nevăzută, aducând real pe Dumnezeu oamenilor şi menţinând real pe oameni în harul Sfântului Duh, în Dumnezeu. În perspectiva unităţii caracterului tradiţional şi a caracterului liturgic, despre care vorbim, spiritualitatea apare ca o lucrare a Sfântului Duh care face din devenirea istorică şi cosmică un eveniment al întrupării, o mişcare imensă a instaurării împărăţiei lui Dumnezeu pe pământ. Despre Mângâietorul, le-a spus Hristos ucenicilor săi nu numai că „rămâne la voi şi va fi în voi”, ci şi că „rămâne cu voi în veac”. (In. 14,16-17). O caracteristică esenţială a spiritualităţii ortodoxe este fidelitatea faţă de tezaurul învăţăturii evanghelice moştenite din epoca creştinismului primar. Ea a rămas fidelă tuturor învăţăturilor revelate cuprinse în Sfânta Scriptură şi Sfânta Tradiţie. Ea îşi trage adevărurile, preceptele morale din Revelaţia Divină. Elementele de bază ale Spiritualităţii Creştine Ortodoxe îl formează elementul divin, cel secundar fiind elementul uman. Revelaţia divină deschide porţile sufletului omului, făcând să se înţeleagă că izvorul nesecat al său îl constituie Hristos. Izvorul principal al normelor morale este Revelaţia Divină, iar spiritualitatea ortodoxă rămâne fidelă acestui tezaur revelat. În Ortodoxie, temelia spiritualităţii este Revelaţia. O altă caracteristică este histocentrismul ei. In centrul vieţii morale a creştinului se află Hristos Mântuitorul. El întrupează în mod desăvârşit idealul moral creştin, care trebuie urmat în duhul iubirii şi al libertăţii. Hristos- Fiul cel Întrupat- este idealul moral creştin, pe care fiecare trebuie să-l atingă. Spiritualitatea Ortodoxă pune accent deosebit pe comunicarea omului cu Hristos începând prin Botez,adică omul intră în relaţie cu Hristos, iar prin Hristos cu persoanele Sfintei Treimi, astfel devine hristofor. Procesul de asimilare a lui Hristos în noi stă la baza învăţăturii morale ortodoxe. Prin Taina Botezului Hristos intră în adâncurile tainice ale omului, aşteptând să crească în el. Creştinul nu mai trăieşte pentru sine, ci pentru Dumnezeu, se face una cu Hristos, în sensul că între ei există o comuniune stânsă. Spiritualitatea Ortodoxă accentuează importanţa acestei comuniuni cu Hristos şi cere sporirea ei, care se realizează prin Taine şi vieţuire morală în duhul lui Hristos. El dă credinciosului puterea de a răzbate în viaţă, depăşind nevoile şi greutăţile. Iubirea dă credinciosului libertatea morală în Hristos. Cel ce iubeşte pe Hristos nu simte sarcina şi greutatea poruncilor. De aceea morala ortodoxă găseşte în duhul veşnic viu al lui Hristos, al iubirii nemuritoare, rezolvarea justă a problemelor morale ale vieţii creştine. O altă caracteristică a moralei ortodoxe este înduhovnicirea, adică creşterea liberă a credinciosului în Duhul lui Hristos şi în Duhul Bisericii. Spiritualitatea Ortodoxă se ocupă de creşterea omului în asemănarea cu Hristos. Prin prezenţa Sfântului Duh în veac sau în istorie, Dumnezeu însuşi păşeşte ca subiect în faţa omului, pătrunzând şi umblând întreaga lui existenţă; prin intervenţia Sa, viaţa lumii dobândeşte o direcţie nouă; prin lucrarea Sa întemeiază Biserica, după cum creează tot ce este nou pe pământ. Înduhovnicirea reprezintă purificarea continuă de patimi şi creşterea în virtuţi, care nu poate fi făcută decât în interiorul Bisericii- mama noastră duhovnicească, pentru că ea este Trupul tainic al lui Hristos cu multe mădulare pentru comuniunea cu Dumnezeu şi în ea se realizează această comuniune. Punctul iniţial al înduhovnicirii este Taina Botezului. Accentul se pune pe înoirea spiritului, care rodeşte în fapte. Altă caracteristică: sobornicitatea, sau încadrarea credinciosului în comunitatea Bisericii, adică conceperea credinciosului şi judecarea lui ca mădular al Bisericii lui Hristos. Pentru Biserica ortodoxă creştinii sunt mădulare ale Trupului lui Hristos, care stau în legătură unele cu altele. Spiritualitatea ortodoxă priveşte pe fiecare ins ca mădular şi-l judecă în relaţia sa cu comunitatea sobornicească.Omul este mădular al unei comunităţi, iar creştinul este mădular şi al Bisericii lui Hristos. Toate actele omului au o pecete comunitară, în sensul că fiecare om este avizat la ajutorul semenilor săi, fiecare se simte avizat la ajutorarea comunităţii. Biserica este pentru noi, ortodocşii, mama noastră duhovnicească. Idealul moral în Ortodoxie este ca fiecare creştin să ajungă la sfinţenie, străduindu-se să devină o personalitate morală în care să se întrupeze în chip desăvârşit, într-o unitate deplină, valoarea religioasă creştină şi valoarea morală creştină. Dacă persoana fiecărui creştin poartă în sine chipul lui Dumnezeu, personalitatea morală este numai persoana care, prin viaţa şi faptele sale, tinde să aducă la desăvârşire chipul lui Dumnezeu din ea ,,realizându-se pe sine printr-o viaţă de virtuţi” Sfântul Serafim de la Sarov (+ 1833 ) evidenţiază finalitatea ultimă a vieţii creştine, anume dobândirea Duhului Sfânt, prin care, de fapt, se realizează comuniunea deplină a omului cu Sfânta Treime şi a oamenilor întreolaltă. Rezumând înţelesul spiritualităţii creştine răsăritene , Teofan Zăvorâtul (+ 1894 ) scrie: „Esenţa vieţii în Hristos, a vieţii spiritule, constă în transformarea sufletului şi a trupului şi introducerea lor în sfera Duhului, adică în înduhovnicirea sufletului şi a trupului. ” Tomas Hopko (preot ortodox american), spune: „ Termenul spiritualitate nu desemnează un fel de lucru în sine, care ar putea fi izolat de întregul doctrinei şi practicii Bisericii şi evaluat ca o contribuţie aparte. Şi nici nu poate fi socotită spiritualitatea ca un scop în sine, având un interes în sine, din care s-ar putea face un fel de idol, care ar fi slujit şi adorat în locul lui Dumnezeu Cel viu. Spiritualitatea, dacă are cu adevărat un sens, este adorare şi slujire a Dumnezeului Celui viu sub toate formele, în cel mai mic detaliu al vieţii.” Prin prezenţa Sfântului Duh în veac sau în istorie, Dumnezeu însuşi păşeşte ca subiect în faţa omului, pătrunzând şi umblând întreaga lui existenţă; prin intervenţia Sa, viaţa lumii dobândeşte o direcţie nouă; prin lucrarea Sa întemeiază Biserica, după cum creează tot ce este nou pe pământ. Biserica ortodoxă a venerat nu pe savanţi , ci pe trăitori: „Nimic nu e mai sărac, scrie Diadoh al Foticeii, decât cugetarea care stând afară de Dumnezeu, filozofează despre Dumnezeu . ” Călugării se retrăgeau în pustie, pentru ca să se întoarcă în pustiul acestei lumi cu energia acumulată acolo. Căci creştinismul este „filozofia faptei”, după Sf. Ioan Gură de Aur, adică înţelepciunea dumnezeiască, izvor de-a pururi nesecat de fapte bune. In percepţia Bisericii Ortodoxe, creştinismul însuşi este o mişcare de spiritualizare a umanului nu numai ca individ, ci şi ca popor, iar această mişcare are şi o dimensiune cosmică, adică priveşte şi raportul omului cu natura înconjuratoare ( de exemplu la Sfântul Grigorie de Nazianz, Cuv. XI, 6 si Cuv. XLI, 1 ). In cadrul Bisericii, spiritualitatea nu se reduce doar la slujbe religioase, la scrieri ascetice sau la expresii estetice de artă liturgică ci spiritualitatea este activitatea cotidiană a vieţii trăite în comuniune cu Dumnezeu. Spiritualtatea ortodoxă desemnează viaţa omului întreagă, inspirată şi îndrumată de Duhul lui Dumnzeu. Spiritualitatea, aşadar, nu poate însemna o evaziune în afara istoriei, fiind vorba despre un dinamism care animă istoria şi o conduce spre zările veşnice. Nu de puţine ori în istoria teologiei, noţiunea de spiritualitate a fost legată de ideea de taină sau mister, iar aria ei redusă la o legătură intimă dintre Dumnezeu şi om, prin care era vizată o comuniune de natură mistică. Acesta înseamnă că toţi oamenii vor şi trebuie să se bucure de viaţă în contextul dat. Această ultimă unire era privită drept o taină a înţelepciunii divine, un plan al destinului veşnic al omului, fără nici o implicaţie în viaţa socială. Cu alte cuvinte, spiritualitatea era considerată numai ca viaţă religioasă trăită personal sau ca o religiozitate experimentată la un neobişnuit de înalt grad de tensiune sufletească. Spiritualitatea a ajuns, de asemenea, să fie desfăcută în două compartimente distincte, în mistică şi teologie, în experienţa personală a Tainelor divine şi dogma mărturisită de Biserică. Creştinul zilelor noastre îşi urmăreşte scopul vieţii într-un anume context social şi cultural-spiritual, marcat printr-un mare număr de noutăţi în toate domeniile activităţii umane, ceea ce constituie un apel puternic pentru recunoaşterea unei norme morale universale. Există în lume o aspiraţie generală spre mai multă dreptate socială între indivizi, între popoare, între naţiunile sărace şi bogate, manifestată prin ideea de dezvoltare umană, integrală şi solidară. Tocmai o astfel de aspiraţie spre dreptate, într-o lume care caută unitatea sa, presupune că există ceva comun şi universal între toţi oamenii şi prezent în fiecare, dincolo de orice particularitate. Acesta înseamnă că toţi oamenii vor şi trebui să se bucure de viaţă în contextul dat. De aceea, ei nu se pot rupe de comunitatea în care trăiesc şi nici nu pot face abstracţie de semenii lor, cu care trebuie să fie în comuniune şi în slujire soială şi moral-spirituală. Existenţa umană însăşi este o proexistenţă, atât în faţa lui, Dumnezeu, cât şi a semenilor. În aceasta este dată însăşi legătura strânsă dintre spiritualitatea ortodoxă şi slujirea socială. Tot ce e de trebuinţă pentru mântuire - bunul suprem se realizează când e primit de o inimă curăţită prin iubire: „ Fericiţi cei curaţi cu inima, căci aceia vor vedea pe Dumnezeu ”(Mt.5,8); Iubirea topeşte zgura pământescului. Trei caracteristici specifice disting teologia ortodoxă de teologia latină : - ea este mistică, văzând toate în Dumnezeu şi pe Dumnezeu în toate, şi raportând totul la aceasta ca la un principiu viu. - ea este negativă, conştientă de transcedenţa lui Dumnezeu faţă de orice întelegere şi având grijă să ţină seama de aceasta în toate căile sale. - ea este experienţială sau, existenţială, legată şi confruntată fără încetare cu realitatea vieţii creştine şi experienţa pe care o au din ea credincioşii şi sfinţii. Ea este o teologie trinitară. Pentru a ajunge la desăvârşirea în Hristos, deci la mântuirea, sfinţirea sau îndumnezeirea noastră, nu trebuie să disociem relaţia Dumnezeu – om – lume, să nu fugim de viaţa lumii, ci să conlucrăm cu semnul nostru pentru mântuirea tuturor, ajutaţi de harul dumnezeiesc, în Biserică. Sau cu alte cuvinte omul credincios, care doreşte să ajungă pe culmile trăirii duhovniceşti, la comuniunea deplină cu Dumnezeu, trebuie să obţină, mai întâi, o cunoştinţă cât mai deplină despre Dumnezeu şi despre voia Lui, prin puterea Duhului Sfânt, pe care apoi să o pună în practică în relaţie cu sine însăşi, cu semenii, cu lumea înconjurătoare şi cu Dumnezeu Cel în Treime. Astfel, există o strânsă relaţie sau interdependenţă între spiritualitate şi viaţa creştină. La starea de desăvârşire nu se poate ajunge fără eforturi ascetice îndelungi şi continui şi care nu se sfârşesc niciodată, care definesc spiritualitatea şi viaţa creştină autentică. Şi, înaintând pe calea virtuţii, prin curăţire de patimi şi de păcate, omul ajunge, prin lucrarea Duhului Sfânt, şi la o trăire a celor duhovniceşti, făcute accesibile nouă de către Fiul lui Dumnezeu întrupat, Iisus Hristos. Prin descoperirea dumnezeiască suprafirească, persoana umană dobândeşte o cunoştinţă mai completă şi întru totul sigură despre Dumnezeu şi despre voia Lui privind viaţa şi mântuirea sa. Cunoaşterea lui Dumnezeu Cel în Treime nu este o problemă de pură speculaţie, cât una de purificare şi de deschidere, de întâlnire şi de dialog cu Dumnezeu prin simţirea prezenţei Lui în noi şi în lume prin har şi credinţă. Cunoaşterea aprofundată a lui Dumnezeu este o cunoaştere în iubire. Omul se află într-o mişcare continuă spre o ţintă care este Dumnezeu. Progresul în iubire este progresul în cunoaştere. Dumnezeu fiind Persoană, între El şi noi se stabileşte un raport de iubire, însă o iubire cu o infinitate, cu perspectiva unei continue unităţi, care ne menţine pe noi împreună cu El ca persoană. În general, cunoaşterea suprafirească a lui Dumnezeu este un dar şi un har, o cunoaştere prin care Dumnezeu Se descoperă pe Sine şi pe care omul o primeşte prin credinţă, smerenie şi „metanoia” Prin virtuţi care izvorăsc din iubire (Ioan 14,6; Mt.25,21; Efes.4,25), omul credincios se depăşeşte pe sine, căutând să-L cunoască pe Dumnezeu şi să-I placă, dar şi semenilor săi. Astfel, cunoaşterea lui Dumnezeu, dar şi a semenilor, înseamnă totodată mântuirea şi îndumnezeirea omului credincios. Deci, în strânsă legătură cu iubirea, care de fapt se află la baza relaţiei personale cu Dumnezeu, se află virtutea, şi implicit o cunoaştere a lui Dumnezeu în împrejurările concrete ale vieţii, valabilă pentru toţi creştinii din toate timpurile şi locurile. Cunoaşterea intelectuală, afirmativă şi negativă, este mai mult un produs al gândirii teoretice, în cea apofatică înaintând creştinii înduhovniciţi, în urma unor sporite eforturi spirituale. Această cunoaştere a lui Dumnezeu este posibilă prin răscumpărarea adusă de Fiul Său întrupat, Mântuitorul Hristos, rămânând ca noi să ne împărtăşim de aceste roade. În acest mod devenim fii ai lui Dumnezeu prin cunoaştere adevărată, aşa cum a accentuat Sf. Apostol Pavel: „Şi pentru că sunteţi fii, a trimis Dumnezeu pe Duhul Fiului Său în inimile noastre. Astfel nu mai esti rob, ci fiu, iar dacă eşti fiu, eşti şi moştenitor al lui Dumnezeu prin Iisus Hristos” (Gal.4,6-9). Calea îndumnezeirii omului în Hristos, prin cunoaştere, iubire şi virtute este drumul realizării progresive şi cât mai depline a asemănării omului cu Dumnezeu până la statura deplinătăţii bărbatului Hristos (Efes.4,13), Dumnezeu-Omul, stând pe scaunul slavei de-a dreapta Tatălui, ca unul dintre noi, fiind însă Dumnezeu – Omul. Îndumnezeirea celui ce crede în Mântuitorul Hristos este deci virtual în însăşi îndumnezeirea firii umane în Persoana Sa, care începe de la Întrupare şi se actualizează deplin la Înviere şi Înălţare. Dumnezeu S-a făcut om, ca omul să poată deveni „dumnezeu” după har, nu după fiinţă. Sf. Maxim accentuează că firea noastră după păcat este făcută în Hristos un mediu de revelare a Lui ca Dumnezeu în Treime şi astfel poate să-L cunoască. Acesta este de fapt şi scopul creării omului, acela de a-L cunoaşte, a-L slăvi şi a se îndumnezei prin harul Său. De aceea Sfinţii văd în cunoaşterea lui Dumnezeu întrupat, Iisus Hristos, Care ne-a restaurat firea întunecată de păcatul strămoşesc şi ne-a redat, prin toată viaţa Sa, posibilitatea relaţiei dialogice cu Dumnezeu pe care îl putem cunoaşte, atât cât este necesar pentru mântuirea noastră. Aşadar, persoana umană, având putinţa să-L cunoască pe Dumnezeu în comuniune de viaţă şi iubire, atât cât este necesar pentru mântuirea personală şi lucrând aceasta prin puterea Duhului Sfânt, devine purtătoarea însuşirilor lui Dumnezeu prin participare, prin comuniune deplină cu El. Persoana umană îndumnezeită apare ca dumnezeu prin har. Trăirea ei astfel defineşte notele esenţiale ale spiritualităţii şi totodată ale vieţii creştine autentice. Comuniunea deplină, armonioasă şi vie cu Dumnezeu, realizează sensul adevărat al unirii cu Dumnezeu după har. Deci, nu e vorba de nici o separare netă între credincios şi Dumnezeu (ca în protestantism) şi nici o identificare de natură cu El (ca în panteism). Comuniunea cu Dumnezeu înseamnă unire, nu identificare, deşi pare un paradox. Rămânem oameni după fire, dar devenim Hristos după puterile prin care trăiesc eu-urile noastre (Gal.3,28), în deplină armonie şi iubire agapică, sentiment care nu cade şi nu piere niciodată (I.Cor.13,13). Dat fiind scopul deosebit de important al vieţii fiecărui creştin în parte şi anume acela al obţinerii desăvârşirii în Hristos, spiritualitatea ortodoxă este o componentă esenţială a vieţii creştine. Spiritualitatea ortodoxă urmăreşte desăvârşirea celor ce cred în Hristos, desăvârşirea nu are hotar, căci este participare la viaţa Lui divino-umană, realizabilă prin unirea ipostatică şi prin ajutorul harului dumnezeiesc. Spiritualitatea ortodoxă, în înţelesul său creştin, este împlinirea aspiraţiilor fundamentale ale spiritului uman în lumea creată, în care el - omul, se defineşte ca „spirit întrupat”sau ca fiinţă care uneşte în sine spiritualul cu materialul. Omul nu a fost creat ca să vorbească cu sine însuşi şi să se secularizeze, ci ca să fie partener de dialog al Creatorului său şi inel de legătură între Dumnezeu şi lume, cu rădăcini adânc înfipte în realitatea cosmică, dar şi în cea treimică, ca să transfigureze creaţia în Hristos. În această viziune teologică, lumea nu mai rămâne închisă în ea însăşi, ci deschisă transcendentului, cu toate consecinţele care decurg de aici. Ortodoxia se caractrizează prin faptul că introduce învăţătura de credinţă în slujbele religioase. Slujbele bisericeşti sunt principiile Dogmaticii transpuse în viaţă. Tot atât de important este şi faptul că experierea adevărurilor dogmatice are loc numai în Biserică. Biserica dă posibilitatea ca să se descopere adâncimea şi frumuseţea adevărurilor revelate prin puterea şi lucrarea Duhului Sfânt. Acesta este motivul pentru care Sfinţii Părinţi cunoşteau calea teologiei şi a bisericii şi spuneau că în slujbele bisericeşti omul se înalţă către cer şi cerul se coboară pe pământ. În timp ce celelalte confesiuni creştine încearcă să adapteze revelaţia divină la puterea de înţelegere a minţii umane, motiv pentru care catolicii şi protestanţii au suprimat sau au adăugat învăţături de credinţă în tezaurul revelat, învăţătura ortodoxă te învaţă că trebuie să adaptezi mintea credinciosului la revelaţia divină. Protestanţii şi catolicii au transformat teologia într-un domeniu de speculaţie abstractă şi filosofică, Biserica Ortodoxă propovăduieşte că învăţătura creştină duce la experienţa şi transformarea minţii şi inimii credinciosului prin puterea Duhului Sfânt. Teologia Dogmatică Ortodoxă, nu este numai speculaţie, ci viaţă, trăire şi experienţă în puterea Duhului Sfânt, care s-a pogorât la Cincizecime şi lucrează în Biserică. „În sens cultic, dogmatica este cântarea care rezumă teologia creştină cu privire la taina întrupării din Fecioară şi a mântuirii omenirii”. În Biserica Ortodoxă, se pune accentul pe conţinutul duhovnicesc al Sfintei Tradiţii, acţiunea spirituală a Tradiţiei. În Biserica Romano-Catolică se pune accentul mai mult pe acţiunea de transmitere. Acest lucru explică motivul pentru care în Biserica Catolică transmiterea Tradiţiei este o chestiune care priveşte numai ierarhia, în timp ce în Biserica Ortodoxă transmitera ei priveşte şi clerul şi poporul. Faţă de afirmaţia papei Pius IX că: „eu sunt tradiţia”, ”Enciclica Patriarhilor” de la 1848 spune că: „ la noi Biserica şi poporul păzesc Tradiţia”. Necesitatea Tradiţiei reiese din faptul că întreaga învăţătură descoperită a fost dată întâi pe cale orală, apoi a fost fixată în cele două Testamente. Tradiţia interpretată în acest sens cuprinde învăţătura primită de la Mântuitorul şi Apostoli, care n-a fost consemnată în scris. În teologia protestantă există tendinţa de a opune aspectul statornic al Tradiţiei, celui dinamic, accentuînd pe primul şi minimalizând pe al doilea. În general, protestanţii au mare rezervă faţă de Tradiţia dinamică. La romano-catolici se minimalizează aspectul statornic al Tradiţiei şi se pune un accent deosebit pe caracterul ei dinamic. Tradiţia cu caracter statornic, are caracter revelat iar Tradiţia cu caracter dinamic, are mai mult un caracter uman, dar ea nu este decât o dezvoltare intensivă a Tradiţiei statornice pentru binele Bisericii. Sfânta Tradiţie sau Sfânta Predanie este învăţătura dată de Dunezeu prin viu grai Bisericii. Ca şi Sfânta Scriptură, Sfânta Tradiţie cuprinde descoperirea dumnezeiască trebuitoare mântuirii noastre. Ea este viaţa Bisericii în Duhul Sfânt, este curentul viu al vieţii Bisericii. „Ea cuprinde aceeaşi Revelaţie ca în Sf. Scriptură, astfel, ceea ce e succint în Scriptură, găsim dezvoltat în Tradiţie.” În Biserica Ortodoxă nu există astăzi criza pe care o întâlnim în creştinismul occidental, o criză a fundamentelor şi ermineuticii. De asemenea, vocaţia sacerdotală este în general ridicată. În privinţa vieţii liturgice, aceasta este mai intensă decât în multe Biserici din Occident. Se păstrează mai mult simţul sacrului şi nu se militează pentru o „secularizare a Liturghiei”. Unirea creştină cu Dumnezeu şi creşterea în Dumnezeu, constituie spiritualitatea creştină. Dar acest sens este pervertit acolo unde se tinde la o identificare între om şi Dumnezeu. b). Spiritualitatea romano-catolică Spiritualitatea romano-catolică îşi trage normele şi principiile în mod esenţial din cuceririle minţii omeneşti şi apoi din Revelaţia dumnezeiască. Toma de Aquino a modelat morala creştină dar şi întreaga învăţătură creştină după filozofia lui Aristotel. Neotomismul sec. XX este o altă încercare de a aduce în câmpul teologiei creştine a filozofiei antice. Triumful definitiv al sintezei dintre aristotelism şi creştinism s-a oficializat în Apus, în anul 1879, când Biserica Romano-Catolică a declarat scrierile lui Toma de Aquino ca normative în problemele de Dogmatică şi de Morală. Morala romano-catolică, sub influenţa conceptiei aquiniste, consideră că izvorul sau principal este raţiunea, şi în al doilea rând, Revelaţia. Deci este firesc ca elementul ei fundamental să fie raţiunea. Adeseori raţiunea este identificată cu prudenţa, cu voinţa bună, cu raţiunea pură practică, sau chiar cu intelectul insuşi. In concepţia tomistă, raţiunea nu ajută numai la cunoaşterea lucrurilor, ci şi la formarea atitudinilor morale căci sufletul mai are şi însuşirea de a dori şi a voii. De aici definirea virtuţii ca o dispoziţie permanentă de a lucra conform raţiunii. In morala catolică credinţa este considerată ca o virtute a intelectului. Ea este în mod nemijlocit o lucrare a raţiunii, căci obiectul acestei lucrări este adevărul care cade în domeniul raţiunii. Dogmatica catolică a evoluat în direcţia primatului şi infailibilităţii papale, punând accent pe autoritatea Bisericii în opoziţie cu lumea necatolică, introducând în Biserică învăţături sub numele de: „adevăruri catolice sau „învăţături bisericeşti.” Romano-catolicismul s-a străduit să ridice un măreţ edificiu doctrinal, căruia, însă, îi lipseşte viaţa lăuntrică. Juridismul romano-catolic a schimbat raportul dintre libertatea şi unitatea Bisericii: s-a jerfit libertatea individului, pentru a se salva unitatea Bisericii. Acest individualism romano-catolic a dus la o adevărată idee de castă; el a distanţat pe episcopi de papă, pe preoţi de episcopi, pe laici de ierarhie (luându-li-se dreptul de a asculta slujba sfântă în limba maternă, de a se împărtăşi sub ambele forme, de a citi Scriptura. In multe din inovaţiile dogmatice în catolicism, nu aflăm un triumf al dumnezeescului în omenesc, ci a ceea ce este omenesc asupra a ceea ce este dumnezeesc. Catolicismul nu a apărat totdeauna adevărul creştin în afară de orice interes lumesc aşa cum a făcut ortodoxia. De multe ori a subordonat acest adevăr intereselor de dominare papală. Biserica Catolică a introdus în tezaurul revelat,învăţături de credinţă care nu au nimic în comun cu Evanghelia: primatul papal, imaculata concepţie, infailibilitatea, înălţarea Maicii Domnului cu trupul la cer etc. Pentru justificarea acestor inovaţii, teologia catolică foloseşte teoria virtualului revelat, care este o concluzie dedusă în chip logic despre un adevăr revelat şi care se găseşte în aceasta ca un principiu revelat sau se găseşte potenţial în revelaţie. Astfel au luat fiinţă faimoasele concluzii teologice (Filioque ş.a.). Spiritul juridic, legalist, al Apusului, şi învăţătura despre raporturile normale dintre Creator şi creatură, este o anomalie cauzată de o lipsă adânc simţită de Biserică - Trupul tainic al Domnului: iubirea adâncă, liantul fiecărei construcţii, şi marea lege a Universului, care este împrăştierea în afară a iubirii Prsoanelor Sfintei Treimi între Ele. „Legea morală, după Romano-Catolicism, devine ceva mai mult extern omului, deasupra persoanei, făcând din om un ins supus.” Aceasta este explicaţia de ce avem în Răsărit omul comunitar al iubirii, pe când în Apus pe cel individualist. „Termenul „spirit” (rua) indică, iniţial, vântul sau suflul în sens fizic; ca urmare, a fost utilizat pentru a indica respiraţia omului, devenind semn şi expresie a vieţii. Actualmente, termenul „spirit” are semnificaţii diverse: îngeri, partea superioară a sufletului, conştiinţa reflexă, caracteristică unei persoane sau a unui grup (spiritul institutului!).” Catolicismul, caracterizat de gânditorii ortodoxi ruşi, ca formă a creştinismului în care predomina <organizarea>, a căutat să-şi subordoneze totdeauna puterea lumească şi a creat un conflict aproape permanent între puterea seculară (politică ) şi cea eclezială (papală), cunoscut în lumea teologică sub numele de cezaropapism. Dar, alte trei trăsături caracterizeaza teologia latină: - ea este raţională: porneşte de la cunoscut spre necunoscut pe căi sigure şi încercate. Prin urmare pleacă de la om, de la natura sa, de la aspiraţiile sale, de la dorinţa sa după fericire, legând metodic de aceasta pe toate celelalte. - ea este pozitivă: se bazează pe ceea ce Dumnezeu revelează şi pune la îndemâna noastră, pentru a Se face cunoscut de către noi şi clădeşte pe aceasta baza un sistem structurat. - ea este tehnică, intresându-se de „cum-ul” (modul de manifestare ) tainelor şi căutând să le explice prin reducerea la unitate, care este legea raţiunii. După Conciliul Vatican I, papa este judecătorul ultim în materie doctrinară şi, pe de altă parte, exercită o jurisdicţie „imediată” asupra tuturor catolicilor. Conciliul Vatican II a reafirmat, la rândul său, învăţătura tradiţională. Teologia catolică a făcut exces de intelectualism, din timpul evului mediu, a cărui încoronare a fost sistemul raţionalist „tomismul”, care domină şi azi gândirea catolică sub forma „neotomismului”, reprezentat de şcoala filozofică a lui J.Maritain. Catolicii au adăugat dogme noi ce nu ţin de Sfânta Scriptură, iar protestanţii au amputat, din corpul învăţăturii creştine, învăţături fundamentale (preoţie, Taine, mântuirea prin fapte bune etc.). Ceea ce este specific teologiei dogmatice ortodoxe constă în faptul că ea este produsul combinat al poporului şi al teologilor. La noi nu există o persoană care să fie infailibilă, ci Biserica, cler şi popor, sunt: „stâlp şi temelie a adevărului”. Acest lucru i-a dat posibilitatea să se menţină pe linia dreptei-credinţe. Teologia românească, după multe oscilaţii între scolasticismul latin şi misticismul rusesc, a reuşit în zilele noastre, datorită operei Părintelui Profesor Stăniloae, să găsească adevărata legătură între o teologie clară, precisă şi o mistică care este călăuzită de lumina raţiunii. „Teologia Dogmatică şi Simbolică ortodoxă este eclesiologico-tradiţionalistă, în timp ce, cea romano-catolică este scolastică, iar cea protestantă subiectivistă. Cursurilor de teologie dogmatică li s-au adăugat şi teologia simbolică, fiindcă este înrudită cu dogmatica, fiind ştiinţa confesiunilor, elaborată pe principiul cărţilor simbolice. Dintre celelalte discipline teologice, se ştie că Teologia Morală a fot atât de strâns legată de Teologia Dogmatică, încât au fost tratate împreună. Ele fiind expresia iubirii dintre Dumnezeu şi om şi dintre om şi semenii săi în realitatea teandrică a Bisericii. Învăţăturile rămân abstracte şi reci atâta timp cât nu găsesc legătura cu viaţa. Dacă ele rămân înrădăcinate în viaţă, învăţătura creştină duce la renaşterea spirituală şi viaţă înbunătăţită. Dogmatica indică principiile dependenţei de Dumnezeu, iar Morala pe cele izvorâte din libertatea de har a omului. Credinţa şi faptele bune împletesc cununa creştinului, condus de învăţătura celor doua discipline. Ortodoxia se caracterizează prin faptul că introduce învăţătura de credinţă în slujbele religioase. „Căci tot înţelesul care se iveşte în minte prin vreo închipuire care cuprinde totul ca o noţiune şi ca o conjunctură a firii, plăsmuieşte un idol al lui Dumnezeu şi nu-L vesteşte pe El.” Morala Ortodoxă accentuează vieţuirea lui Hristos în noi, pe când Morala Catolică vorbeşte de o urmare exterioară a lui Hristos. Spirituaitatea creştină ortodoxă prezintă viaţa credinciosului ca o viaţă în Hristos şi cu Hristos. Biserica Romano-Catolică exagerează rolul omului, atribuind sfinţilor merite prisositoare, depozitate în tezaurul Bisericii, de unde se împart prin indulgenţe credincioşilor. După teologii romano-catolici, Mărturisirile de credinţă au o autoritate egală cu cea a Simboalelor de credinţă, investite fiind cu această autoritate de papă. Toate decretele emise de papă ca: enciclice, bule, constituţii apostolice sau definiţii de credinţă, sunt socotite ca împlinind rol de al doilea izvor al descoperirii dumnezeieşti, adică Tradiţie dumnezeiască. Într-adevăr, din Evul Mediu până astăzi, romano-catolicii învaţă că autoritatea suveranului pontif este superioară Sinoadelor ecumenice. Când suveranul pontif proclamă ”ex catedra” o învăţătură, el nu poate greşi. Romano-catolicii susţin că perfecţiunile primare ale omului nu-i erau proprii firii sale, ci toate i-au fost dăruite de Dumnezeu pe deasupra, ca un supliment. Protestanţii, dimpotrivă, pretind că toate erau proprii firii omului şi nimic supranatural. Biserica noastră învaţă despre starea originară a omului că: parte din însuşiri erau naturale, iar parte supranaturale. Aceste poziţii deosebite duc la concluzii diferite în problema căderii în păcat a primului om şi a urmărilor sale, ca şi în problema mântuirii. c). Spiritualitatea protestantă Lipsită de cârma Tradiţiei, teologia protestantă se adaptează la viaţa fiecărei epoci introducând practici şi învăţături care se îndepărtează de Revelaţie. Protestanţii neadmitând posibilitatea unui contact direct, nemijlocit cu Dumnezeu, care să nu fie o identificare substanţială, resping principial orice unire tainică şi cad în extrema opusă, a separaţiei ireductibile între om şi Dumezeu. Între aceşti doi factori nu este posibilă, după ei, nici un fel de transmisiune, nici un fel de contact nemijlocit şi tocmai de aceea Dumnezeu Se foloseşte exclusiv de cuvânt, spun ei, pentru a stabili totuşi o legătură între El şi noi. <Prin faptul că Dumnezeu alege forma de comunicare pământească a cuvântului>, spune un teolog protestant, se arată că este exclusă unirea nemijlocită a omului cu Dumnezeu. Spre deosebire de această concepţie falsă, creştinismul ortodox, socoteşte că, la vederea nemijlocită a lui Dumnezeu, nu se poate ajunge fără harul dăruit de El, iar pentru primirea acestui har este necesară o purificare morală continuă a întregii fiinţe umane şi lucrarea harului dumnezeiesc. În creştinismul ortodox, Dumnezeu nu are o natură asemănătoare cu un obiect, pe care-l putem cuceri printr-o incursiune omenească dirijată de o tactică bine pusă la punct; El este o Persoană şi ca atare, fără o iniţiativă din partea Lui, nu poate fi cunoscut. Iar pentru această autodescoperire a lui Dumnezeu într-o vedere tainică, trebuie să ne facem vrednici în mod sincer, curaţi şi buni. Căci Dumnezeu este mai presus de orice ofensivă ce uzează de forţă sau de şiretenie. Faţă de protestantism, Biserica Ortodoxă scoate în evidenţă că Tradiţia are un rol important, fiindcă ea constituie norma de interpretare corectă a Sfintei Scripturi. Ca exemplu de inovaţie, Biserica Protestantă acceptă hirotonia femeilor. Atât neglijarea Revelaţiei cât şi a Tradiţiei, a determinat pe catolici şi pe protestanţi să vină cu învăţături noi, dincolo de Evanghelia lui Hristos, adâncind mereu separaţia dintre Biserici. Sprijinindu-se atât pe revelaţia divină, cât şi pe problemele pe care le-a ridicat fiecare epocă, Biserica Ortdoxă a dezvoltat în mod intensiv adevărul revelat prin aspectul dinamic al Tradiţiei, păstrând de-a lungul veacurilor continuitatea şi valabilitatea adevărului descoperit de Hristos. „În protestantism nu se poate vorbi de o morală unică, pentru că există mai multe confesiuni zise istorice şi noi.” Ca o reacţie împoriva abuzurilor Bisericii Romano-Catolice, Protestantismul s-a născut din dorinţa reîntoarcerii la adevărata credinţă evaghelică, la învăţătura şi tradiţia apostolică, condamnând deopotrivă teologia scolastică, aristotelismul şi tomismul. De aici respingerea tuturor dogmelor Bisericii catolice potrivnice liberalismului individualist. Principiul fundamental de la care pleacă morala protestantă este justificarea sau îndreptarea numai prin credintă ﴾sola fide﴿. Luther a afirmat că faptele bune izvorâsc în mod spontan din credinţă. „Adevărul este că nici o enciclopedie, nici un dictionar academic, nici măcar Enciclopedia Catolică nu suflă un singur cuvânt despre antisemitismul lui Luther care nu a fost numai o izbucire de moment, ci a avut o lungă perioadă de incubaţie, până la izbucnirea în scris şi în predici.” Ideea centrală, de la care pleacă Luther şi pe cara a îmbrăţişat-o luteranismul, este aceea a siguranţei mântuirii prin credinţă. Calvin pleacă de la voinţa absolută a lui Dumnezeu şi ajunge la predestinaţie. Interpretarea individualistă a Sfintei Scripturi de către Luther, Calvin şi Zwingli a dat naştere în protestantism la curente şi şcoli numeroase. Teologia Dogmatică protestantă are ca scop insul singuratic care îşi propune să interpreteze Sfânta Scriptură în mod subiectivist. Acest punct de plecare defectuos are rezultate neaşteptate, care a dus la pulverizarea protestanţilor în sute de denominaţiuni, încât dogmatiştii protestanţi sunt foarte încurcaţi atunci când trebuie să păstreze o parte din credinţa originară. Cele două principii de bază ale Protestantismului sunt: - cel al corupţiei iremediabile a naturii omului credicios prin păcatul originar şi - cel al inutilităţii faptelor bune pentru îndreptare. Acestea au o consecinţă negativă asupra teologiei morale protestante. Luther a atins aproape toate problemele principalelor ramuri ale teologiei şi a pus baza dogmaticii sale prin principiul mântuirii „ sola fide ”. Originalitatea lui nu stă în domeniul teologiei, ci în faptul că a mutat centrul de greutate al pietăţii, de la Biserică la individ. Martin Chemnitz a stabilit, prin „Formula de concordie”, punctele dogmatice acceptate de toţi protestanţii. Melanchton, marele dogmatist, în „Locci comunes” pune accentul pe păcat, har, lege şi Evanghelie, abia pomenind despre Dumnezeu. Zwingli se deosebeşte ca metodă şi scop de Luther şi contemporanii săi. In principala sa operă, „Commentarium de vera et falsa religione”, pune accent tocmai pe fiinţa lui Dumnezeu, scoţând în relief atributul ei de absolută. Părerile sunt cele mai liberale posibile: amestecă pe Sfântul Pavel cu Hercule şi foloseşte pe filosofii păgâni: Socrate şi Aristotel. Este cel mai opus dintre reformatorii podoabelor cultice şi cel mai îndepărtat de înţelegerea adevărată a Sfintelor Taine. „De multe ori această religiozitate sectară este însă doar de faţadă, sau dacă este autentică, se situeză la mare distanţă de mesajul evanghelic primar.” „Feriti-vă de prorocii mincinoşi, care vin la voi în haine de oi iar pe dinăuntru sunt lupi răpitori”. (Matei 8-15). Protestantismul, prin felul cum concepe îndreptarea credinciosului, accentuează mult elementul divin în mântuirea acestuia. Prin faptul că neagă credinciosului factura sa morală, reduce procesul îndreptării la un strict legalism şi duce la indiferenţa credinciosului faţă de progresul şi desăvârşirea sa morală. In privinţa moralei sociale, Protestantismul şi în special calvinismul aşează viaţa credincioşilor exclusiv sub normativul Sfintei Scripturi: întreaga comunitate fiind străbătută de „o unică voinţă divină”. Din punct de vedere ortodox, Biblia este încredinţată unei comunităţi, Bisericii, nu insului. Sfântul Irineu şi Tertulian au arătat că Biblia e un bun al Bisericii de care numai ea poate să se folosească aşa cum trebuie şi numai Biserica este cea care stabileşte principalele învăţături în dogme pe temeiul Sfintei Scripturi şi al Sfintei Tradiţii. „Protestantismul este slujirea prin cuvânt” . Din liberul examen al Sfintei Scripturi, principiul formal al protestantismului, au reieşit toate învăţăturile greşite ale celor trei ramuri ale protestantismului (luterană, calvină, zwingliană). Protestantismul a reacţionat împotriva oprimărilor catolice, redând individului o libertate care merge până la anarhie. Protestanţii sustin că numai credinţa creată de Dumnezeu, într-un suflet, integrează pe cineva în Biserică. Dar cum aceştia nu se cunosc între ei, ci numai Dumnezeu îi cunoaşte, Biserica adevarată este invizibilă. Deci, fără credinţa în Dumnezeu viaţa omului este marcată de un nons sens. Succesele şi bucuriile, truda lui, faptele sale bune nu duc nicăieri. Nu oferă nici o recompensă care să dureze şi să-l mulţumească pe om pentru totdeauna.Binele şi răul nu mai contează fiindcă este suprimată conştiinţa, iar libertatea este şi ea fără conţinut în absenţa lui Dumnezeu şi nu are nici un rol fiindcă nu mai există responsabilitatea cu valoarea eternă. Suferinţele şi moartea omului provoacă angoasă şi disperare, căci dincolo de ele nu este nici un orizont, totul pare zadarnic. Un astfel de om, cuprins cu totul în cadrele naturale, nu mai poate avea vre-o valoare, fiindcă aparţine cu totul pământului. El valorează atât cât are de dat, cât poate produce, devenind sursă de câştig. Valoarea lui constă doar în ceea ce se vede: trupul lui. Şi atunci, omul nu mai este o taină, nu mai este un cineva, ci numai ceva. Nu este o persoană, ci un individ, marionetă, unul din mulţimea animalelor. În spiritualitatea ortodoxă cel ce crede în Hristos trebuie să-şi concretizeze credinţa prin fapte bune, adică să-şi folosească libertatea spre realizarea binelui, ajutat de harul lui Dumnezeu, manifestat în lume prin energiile dumnezeieşti necreate. Învăţătura creştină duce la ranaşterea spirituală şi viaţă îmbunătăţită. În Biserică, credinciosul este chemat să trăiască tragedia universală, care străbate întreaga istorie, pentru a ajunge prin pocăinţă la împăcarea universală, la comuniunea universală a iubirii. În felul acesta, întreaga lume se înfrăţeşte şi fiecare om se deschide spre universalitate. Credinţa şi faptele bune împletesc cununa creştinului condus de învăţătura ortodoxă. Unii teologi protestanti au încercat să demonstreze că organul sufletesc al religiei ar fi conştiinţa. Dar conştiinţa valorior morale nu este egală la toţi oamenii. Deci ea nu poate să fie izvorul religiei. Religia rămâne aşa cum a definit-o concis fericitul Augustin: „modus cognoscendi et colendi Deum”. Religia este o funcţie a vieţii sufleteşti, care nu poate fi înlocuită, dar care trebuie cultivată ca orice altă putere sufletească Ei au identificat conştiinţa morală cu cea psihologică şi au calificat-o drept cea mai înaltă funcţie sufletească. S-a afirmat cu mândrie de protestanţii îşişi că „întreaga vibrare a lumii şi ştiinţei moderne s-a descărcat asupra sistemelor de credinţă protestantă.” Această tensiune, specifică dogmaticei protestante, se datoreşte nevoii ca, în lipsa unei siguranţe legale şi a unei organizări ierarhice corespunzătoare, care s-o apere faţă de atacurile din afară, gândirea proprie, totdeauna în pas cu vremea, să ferească această confesiune de lovituri mortale din partea duşmanilor ei. Ea a luat naştere şi s-a menţinut prin neîncetate lupte crâncene, împotriva autorităţii bisericeşti ca şi împotriva autorităţii statale. Spre deosebire de Biserica Ortodoxă, de cea Romano-Catolică şi de Bisericile Vechi Orientale şi, în parte de Biserica Anglicană, protestanţii şi unele dominaţiuni creştine susţin că nu există o Taină a Preoţiei. Ei resping această Taină pe temeiul celor dintâi reformatori cu privire la caracterul nevăzut al Bisericii, care n-ar avea nevoie de existenţa unei preoţii ierarhice bazată pe hirotonie, deoarece toţi creştinii sunt preoţi şi oricăruia dintre ei îi poate fi încredinţată de comunitate îndeplinirea slujbei preoţeşti, această sarcină fiind revocabilă. Ca membrii ai Bisericii nevăzute toţi creştinii sunt de un singur fel, între preoţi şi credincioşi nefiind nici o deosebire. Acest mod de a concepe preoţia este în contradicţie cu numeroase texte din Noul Testament, din care rezultă că ierarhia este fiinţială Bisericii, ea constituind un sistem de conducere de drept divin. Protestanţii resping Preoţia ca Taină, bazându-se pe: I Petru 2, 5, „Şi voi înşivă, ca pietre vii, zidiţi-vă drept casă duhovnicească, preoţie sfântă, ca să aduceţi jertfe duhovniceşti, bineplăcute lui Dumnezeu prin Iisus Hristos”, precum şi pe: I Petru 2, 9, „Iar voi sunteţi seminţie aleasă, preoţie împărătească, neam sfânt, popor agonisit de Dumnezeu, ca să vestiţi în lume bunătăţile celui ce v-a chemat din întuneric la lumina Sa cea minunată”, ca şi pe: Apoc. 1, 6, „Şi ne-a făcut pe noi împărăţie, preoţi ai lui Dumnezeu şi Tatăl său, Lui fie slavă şi putere în vecii vecilor Amin”. Toţi protestanţii sunt adepţii concepţiei despre preoţia universală, care prin Botez aparţine de drept divin tuturor credincioşilor. „Suprimarea preoţiei a deposedat lumea de daruile Cincizecimii, comunicate în Tainele şi cultul Bisericii şi care le-a primit de la Sfinţii Apostoli şi de la urmaşii lor. Lumea protestantă, din această cauză devine asemănătoare creştinilor care, deşi sunt botezaţi în numele Domnului Iisus Hristos, n-au primit Duhul Sfânt pe care mâinile Apostolilor îl transmiteau de sus.” Slujirea preoţească, fiind de drept uman este încredinţată de comunitate anumitor persoane. Respingând preoţia sacramentală, legată de ierarhie prin succesiune apostolică, protestantismul nu mai posedă capacitatea de a săvârşi Tainele, cu excepţia Botezului. În ultima vreme se constată o reîntoarcere la sursă, adică la tradiţia primară a Bisericii, o reconsiderare a vechilor izvoare ale învăţăturii creştine, a valorilor spirituale, care, absente în stadiul actual al creştinismului contemporan, au fost reiterate în universul spiritual al tuturor creştinilor, în drumul lor spre desăvârşirea în Hristos. Teologia occidentală acordă atenţie acestui fapt şi încearcă uneori un „import” de spiritualitate răsăriteană, ceea ce denotă că teologia ortodoxă, una şi aceeaşi, mereu, are un suflu viu, menţinut în viaţa creştină prin energiile dumnezeieşti necreate, de la Însuşi Mântuitorul Hristos, care ni le împărtăşeşte prin Sfintele Taine. d) Spiritualitatea anglo-saxonă sau anglicalismul În afara celor două Biserici, lutherană şi reformată, care reprezintă curentul mjoritar în diversitatea protestantă, mai există Biserica Anglicană, care reprezintă un tip de reformă ceva mai special. Biserica Anglicană este o biserică istorică, despărţită de Roma în timpul Reformei protestante, înAnglia, prin ruptura regelui Henric al VIII-lea cu papa de la Roma, denumirea ei oficială este de Biserica Episcopaliană. Înfiinţarea sa coincide cu recunoaşterea regelui Henric al VIII-lea drept căpetenia sa supremă în 1534. „Biserica Angliei s-a angajat pe o cale intermediară între o ierarhie şi o liturghie înrudite mai mult cu cele catolice şi o dogmă cu tendinţă calvină.” Biserica Anglicană (Church of England) este o biserică istorică, despărţită de Roma în timpul Reformei protestante, în Anglia, prin ruptura regelui Henric al VIII-lea cu papa de la Roma, Clement al VII-lea. De aceea Biserica Anglicană nu poate fi considerată drept Biserică Protestantă, ci mai degrabă Biserică occidentală catolică, ruptă de Roma. În Scoţia şi SUA, denumirea oficială este Biserica Episcopaliană. Primii misionari în Anglia au fost monahii celţi: irlandezi, scoţiei şi bretoni.Prima menţiune a unui episcop englez datează de la Sinodul de la Arles din anul 314, la care au participat episcopii de Londra şi York. Totuşi cel dintâi misionar „în masă” a fost Sfântul Augustin de Canterbury (d.604), trimis de Sfântul Grigore I cel Mare Dialogul. La data de 16 noiembrie, Augustin a fost hirotonit arhiepiscop de Canterbury. Cu toate că iniţial creştinii englezi aveau un sistem bisericesc celtic, primii cinci arhiepiscopi cantareni au fost italieni, apoi al şaselea englez, iar al şaptelea a fost Sfântul Teodor de Tars, un grec, care organizează Biserica engleză după sistemul grecesc. Reforma şi Contrareforma au dominat secolele XVI şi XVII şi prin urmările pe care le-au avut asupra spiritului uman, secolul al XVIII-lea, secolul revoluţiei franceze. Ceea ce caracteriza îndeosebi acea vreme era impulsul spre libertate, spre individualism, spre subiectivism: libertate în viaţa de stat, individualism în cugetare, subiectivism în viaţa religioasă, artistică şi culturală. Comuniunea anglicană este constituită din două ramuri principale de Biserici: ramura Bisericilor episcopaliene, care au păstrat forma episcopală în conducere, cum este Biserica Anglicană mamă, şi ramura Bisericilor prezbiteriene, numite şi evanghelice, care au la conducerea lor prezbiteri. Bisericile anglicane au o preoţie de succesiune apostolică neîntreruptă. Biserica Anglicană are un carcter naţional, respingând atât senzualimul Renaşterii italiene cât şi brutalitatea exagerată a predicii şi acţiunii lui Luther. Anglicanii sunt în comuniune deplină cu Biserica Veche Catolică, începând cu anul 1921. Nici absolutismul regal, nici influenţa noilor idei protestante, n-au putut opri tradiţia bisericească şi culturală care lipsea tuturor celorlalte Biserici create prin Reformă. Reforma în cadrul Bisericii, în Anglia, a fost făcută, prin predicarea unui umanism creştin, de către Erasmus din Rotterdam. Dacă în doctrina sa s-au strecurat multe idei protestante, în practica Bisericii anglicane domină în schimb caracterul catolic, naţional bisericesc. Bisericile Anglicane din Europa fac parte din uniunea Bisericilor de la Porvoo, adică se află în < comuniune de altar şi scaun>cu celelalte Biserici din această uniune, ceea ce înseamnă intercomuniune euharistică şi de hirotonire. La hirotonirea unui episcop anglican, hirotonitorul principal este anglican, pe când hirotonitorii secundari: unul este vechi-catolic, celălalt suedez. Trei ramuri sunt prezente în Bisercile Anglicane: anglo-catolicii, anglo-evanghelicii, şi anglo-liberalii. Biserica Ortodoxă Română a recunocut validitatea hirotoniilor anglicane, pe 20 martie 1936. „Anglicanii acceptă totul, în afară de transsubstanţiaţia catolică, cultul sfinţilor şi al sfintelor icoane. Biserica anglicană era catolică în conducere şi cult, protestantă în doctrină, ceea ce în decursul vremii, a dat naştere la fracţiuni şi sciziuni”. Astăzi, Biserica Anglicană trăieşte o criză profundă. Biserica Anglicană din Canada săvârşeşte slujbe de unire religioasă pentru cuplurile de acelaşi sex, dar cea din Africa condamnă homosexualitatea. Concluzii Prin spiritualitatea fiinţei dumnezeieşti înţelegem că Dumnezeu nu este material sau corporal, ci spirit pur, imaterial, simplu, nevăzut, perfect, raţional şi liber. Esenţa dumnezeiască este esenţă spirituală. Aceasta înseamnă nu numai materialitate, ci şi suport de atribute spirituale, suport de cunoaştere, de dreptate, de puritate, de iubire. Atributul spiritualităţii pune în mod deosebit în lumină caracterul de duh al esenţei divine: „Duh este Dumnezeu şi cel ce I se închină Lui, trebuie să I se închine în Duh şi adevăr” (I. IV, 24). Spiritualitatea este, poate, atributul lui Dumnezeu cel mai uşor de stabilit, dar cel mai greu de experimentat. Dr.PĂŞTIN ANTONIU-CĂTĂLIN 